Η αληθής ευκαιρία που υποκρύπτεται στην κρίση ή το νόημα της μετάνοιας - Αντίφωνο\nΘεολογία Η αληθής ευκαιρία που υποκρύπτεται στην κρίση ή το νόημα της μετάνοιας\nΗ αληθής ευκαιρία που υποκρύπτεται στην κρίση ή το νόημα της μετάνοιας\nΣτο παρόν κείμενο επιδιώκω να καταδείξω ότι η κρίση δεν είναι ούτε απλώς οικονομική, ούτε απλώς ηθική, αλλά κατ’ ουσίαν πνευματική υπό την έννοια της στάσης που κρατούμε απέναντι στην αλήθεια της κοινωνίας. Στην παρούσα κρίση εμπεριέχεται η ευκαιρεία «να αλλάξουμε μυαλά», να μετανοήσουμε, δραστηριοποιώντας την ελευθερία μας. Για να ζήσουμε ελεύθερα, πρέπει να πράττουμε ως ελεύθεροι άνθρωποι. Με άλλα λόγια, εμείς οι ίδιοι είμαστε το πρόβλημα αλλά και η λύση του.\nΑφετηρία της κρίσης\nΕπειδή η κρίση εκδηλώνεται πρώτον ως πρόβλημα επιβίωσης, τείνουμε να την αντιμετωπίσουμε ως πρόβλημα διασφάλισης των αναγκαίων προς το ζην. Η σημερινή οικονομική κρίση έχει όμως προσδιορισθεί έτσι, ώστε να μην υπάρχει άμεση λύση. Από οικονομική άποψη έχουμε οδηγηθεί σε πλήρες αδιέξοδο, και το ότι θα πτωχύνουμε είναι αναπόφευκτο. Δανειστήκαμε πολλά χρήματα, δεν μπορούμε να τα επιστρέψουμε και επομένως πρέπει να ζήσουμε φτωχότερα. Δεν είναι δυνατόν να διατηρήσουμε το προηγούμενο βιοτικό επίπεδο, επειδή αποκλείεται να συνεχίσουν να μας δανείζουν υπέρογκα πόσα. (Τόσο το καλύτεροο, όπως θα δούμε αργότερα.)\nΑς θυμηθούμε ότι η υπερχρέωση προέκυψε ως αποτέλεσμα της ευκολίας δανεισμού χρήματος από το εξωτερικό σε συνδυασμό με την ιδιοπαθή δομή της ελληνικής πολιτικής, που εξώθησε τους μικρόνοες κυβερνήτες μας να δανείζονται όλο και μεγαλύτερα ποσά. Όλα αυτά είναι πλέον διαπιστωμένα. Δεν θέτω το ερώτημα, τις πταίει ή τις πταίει περισσότερο. (Κατ’ ουσίαν όλοι έχουν ευθύνη, άλλοι περισότερο και άλλοι λιγότερο και ανάλογα με τον τρόπο που επηρρέαζαν τα πράγματα). Δεν ασχολούμαι ούτε με το ερώτημα γιατί έπαψαν να μας δανείζουν. Πρόκειται σίγουρα για ένα περίπλοκο ζήτημα που αφορά τις παθολογίες του παγκοσμιοποιημένου χρηματοπιστωτικού συστήματος. Αν μπορούν οι οικονομολόγοι, ας ξεμπλέξουν το νήμα όλων των σχετικών παραμέτρων, το οποίο για την ώρα παρουσιάζεται χαοτικά μπερδεμένο.\nΥπό το βάρος της ανάγκης καταβάλλονται προσπάθειες να λυθεί το πρόβλημα με κάποιου είδους τεχνική παρέμβαση, αλλά το πρόβλημα της επιβίωσης δεν αίρεται, διότι απλά δεν πρόκειται να μας δανείζουν όπως πριν. Η άλλη δυνατότητα, κάποιου είδους παραγραφής του χρέους ως απεχθούς και της αυτόνομης οικονομίας συνεπάγεται επίσης ότι θα γίνουμε φτωχότεροι. Οι ειδικοί έχουν διαφορετικές απόψεις σχετικά με το τι είναι εύλογον ή πιο εύλογον από οικονομική άποψη. Σε όλες τις περιπτώσεις όμως θα γίνουμε και είμεθα ήδη φτωχότεροι. Από οικονομική άποψη έχουμε επομένως «σπάσει τα μούτρα μας», και δεν υπάρχει κανένας εύκολος τρόπος επανόρθωσης της οικονομίας. Είμαστε αντιμέτωποι με την σκληρότητα της φτώχειας και των συνακόλουθων προβλημάτων.\nΜας αξίζει αυτό που παθαίνουμε;\nΜας αξίζει αυτό που παθαίνουμε, εάν μπορούσαμε να πράξουμε κάτι για να μην το πάθουμε. Έχει γίνει πλέον σε πολλούς ανθρώπους σαφές ότι η βιοτή μας τις τελευταίες δεκαετίες συνετέλεσε σημαντικά στην οικονομική μας εξαθλίωση. Οι περισσότεροι συμπολίτες μας τείνουν να αποδίδουν ευθύνες κυρίως στους κυβερνήσαντες, αλλά πολλοί συνειδητοποιούν ότι η συμπεριφορά αυτών αντανακλούσε και την ηθική των πολιτών. Αν και οι κυβερνήσαντες φέρουν όντως το μεγαλύτερο μερίδιο της ευθύνης, δεν πρέπει να παραγνωρίσουμε ότι εάν οι ίδιοι οι πολίτες ήταν τιμιότεροι, οι κυβερνώντες δεν θα μπορούσαν να εκτραπούν σε τόσο μεγάλα εγκλήματα. Ως εκ τούτου έχει γίνει ευρέως συνειδητό ότι της οικονομικής παρεκτροπής προηγήθηκε η ηθική παρεκτροπή. Η κατάσταση της πολιτείας είναι το συνολικό αποτέλεσμα της δραστηριότητας των καθ’ έκαστον πολιτών. Αν οι περισσότεροι είναι δίκαιοι, δεν μπορεί στην πολιτεία να επικρατεί το άδικο. Εάν επικρατεί το άδικο, σημαίνει ότι οι περισσότεροι είναι άδικοι. Βεβαίως η εύθυνη βαρύνει τον καθένα διαφορετικά και κατ’ αναλογία. Από ένα σημείο και πέρα οι συνθήκες αναγκάζουν όλους να γίνουν άδικοι, προκειμένου να επιβιώσουν. Για να φθάσουμε σε αυτό το σημείο πρέπει οι περισσότεροι πολίτες να έχουν συνεργήσει στο κακό.\nΤις προηγούμενες δεκαετίες παρακολουθήσαμε την συνεχή ηθική κατρακύληση των Ελλήνων. Μπορεί να πει κανείς ότι όσο πλουσιότεροι καθιστάμεθα τόσο ανηθικότεροι γινόμασταν. Η ηθική κατάπτωση ήταν ότι αυτή συνοδευόταν από μια κλιμακούμενη άρνηση των παραδοσιακών αξιών του ελληνισμού και από την προσκόληση σε ένα μηδενιστικό πνεύμα. Το ότι η ηθική εξαθλίωση όμως θα οδηγούσε στην παρατηρούμενη οικονομική εξαθλίωση δεν ήταν κάτι αναμενόμενο, διότι ο συσχετισμός τους δεν ήταν φανερός. Δεν ήταν δηλαδή φανερό ότι η οικονομική ευμάρεια ήταν προϊόν της μηδενιστικής στάσης ζωής, ως προκύπτουσα από το δανεισμό. Ο συσχετισμός ανάμεσα στην ευμάρεια και στον ηθικό μηδενισμό κατέστη δυνατός λόγω της ευκολίας δανεισμού. Αυτό ωστόσο δεν σημαίνει ότι εξαναγκαστήκαμε να περιπέσουμε στον ηθικό μηδενισμό. Σε όλες τις ηθικές του αποφάσεις ο άνθρωπος πράττει από ελευθερία, και μόνον έτσι αυτές έχουν νόημα. Επιλέξαμε ούτως ειπείν την δυνατότητα του πλουτισμού, δηλαδή επιλέξαμε το κακό. (Σε επίπεδο πολιτείας μιλάμε πάντοτε για γενικές τάσεις, ενώ ο καθ’ έκαστον άνθρωπος συμμετέχει πάντοτε σε διαφορετικό βαθμό στις τάσεις της εποχής του). Η οικονομική ευμάρεια ήταν πάντως αδιάρρηκτα συνδεδεμένη με την αμαρτωλότητά μας.\nΤο πρόβλημα είναι να γίνουμε δίκαιοι;\nΑναμφισβήτητα, αλλά πρέπει πρώτα να καταλάβουμε την ουσία της ηθικής μας απαξίωσης. Οι Γερμανοί που έχουν την σταθερότερη οικονομία της Ευρώπης θα πρέπει άραγε να θεωρηθούν οι δικαιότεροι άνθρωποι στην Ευρώπη; Σας διαβεβαιώ από μακρά πείρα διαμονής στην Γερμανία ότι κάτι τέτοιο δεν ισχύει. Υπάρχουν ωστόσο κάποια βασικά στοιχεία της γερμανικής ψυχολογίας που ευνοούν την ισχυρή οικονομία. Ειδικά στην Ελλάδα προέκυψε ο αναφερθείς και εν πολλοίς αφανής συσχετισμός ανάμεσα στην ευμάρεια και στον ηθικό μηδενισμό. Είναι ανάγκη να φέρουμε στην επιφάνεια την ιδιαιτερότητα του ελληνικού μηδενισμού των τελευταίων δεκαετιών, προκειμένου να καταλάβουμε το νόημα της ελληνικής αμαρτωλότητας και αντιστοίχως το πώς θα «βάλουμε μυαλό».\nΟ ελληνικός ηθικός μηδενισμός εκδιπλώνεται μεταπολιτευτικά σε συνδυασμό με την ενσωμάτωση της χώρας στην ευρωπαϊκή κοινότητα. Μέχρι την μεταπολίτευση οι παραδοσιακές ελληνικές αξίες διατηρούνται και αναγνωρίζονται στο πλαίσιο της ελληνικής κοινωνίας. Δεν εννοώ ότι μέχρι τότε όλοι οι άνθρωποι ήταν ηθικοί, αλλά ότι σε γενικές γραμμές οι πατροπαράδοτες αξίες αναγνωρίζονταν ως νόημα της ζωής του ανθρώπου. Η εγγύτερη επαφή με τον δυτικό κόσμο και η προϊούσα παγκοσμιοποίηση δημιουργούν στον Έλληνα την αντίληψη ότι τα πατροπαράδοτα ιδανικά δεν παίζουν κανέναν σημαντικό ρόλο. Αντιθέτως, σταδιακά αρχίζουν αυτά να θεωρούνται ως παράγοντες καθυστέρησης συγκρινόμενα με την νοοτροπία που ευδοκιμεί στη Δύση. Ο δυτικός άνθρωπος παρουσιάζεται ως αυτόνομη προσωπικότητα που δρα ελεύθερα στο κοινωνικό του πλαίσιο με βάση την συνείδησή του. Ο ίδιος δημιουργεί αυτενεργώς την πραγματικότητά του με βάση την επίγνωση του εαυτού του. Αυτή η θετική πλευρά του δυτικού ανθρώπου είναι αποτέλεσμα της συγκρότησης του χαρακτήρα του στο πλαίσιο μιας καλά οργανωμένης κοινωνίας. Ο Έλληνας βλέπει μόνο τα αποτελέσματά της και όχι τις προϋποθέσεις της (τις οποίες άλλωστε δεν θα ήταν διατεθειμένος να δεχτεί, π.χ. το να εγκαταλείπεις την οικογένειά σου σε ηλικία 20 χρονών, και να βάζεις τους γονείς σου σε γηροκομείο). Υπό αυτήν την έννοια ο μεταπολιτευτικός Έλληνας αδυνατεί να λειτουργήσει υπεύθυνα στο πλαίσιο της πολιτείας, διότι αντιλαμβάνεται την ελευθερία ως αυθαιρεσία, το να πράττεις δηλαδή ό,τι θέλεις. Πριν την μεταπολίτευση ο Έλληνας αναγνώριζε τις πατροπαράδοτες αξίες, αλλά άμεσα και ανεπίγνωστα. Τώρα που καλείται να πράξει με βάση τη συνείδησή του δεν μπορεί να δικαιολογήσει εντός του εκείνες τις αξίες. Τις απορρίπτει και επιδιώκει να πράττει σύμφωνα με την συνείδησή του, αλλά αυτή είναι πλέον κενή περιεχομένου. Έτσι καταφεύγει στην αυθαιρεσία, μεταβάλλει δηλαδή τις εκάστοτε επιθυμίες του σε αρχή του πράττειν και σε νόημα της ύπαρξης. Αυτό συνιστά εξόντωση της ηθικής ή ηθικό μηδενισμό.\nΗ παραπάνω γενική περιγραφή αφήνει βέβαια ανεξέταστους πολλούς άλλους παράγοντες, αλλά το συμπέρασμα είναι σαφές. Από την μεταπολίτευση και εντεύθεν προκύπτει ο ελληνικός ηθικός μηδενισμός εξαιτίας της αδυναμίας ταύτισης της αναδυόμενης αυτόνομης προσωπικότητας με τις παραδοσιακές αξίες. Η απώλεια του ηθικού περιεχομένου αντικαταστάθηκε από την αυθαιρεσία των ατομικών κλίσεων, η ικανοποίηση των οποίων διευκολύνθηκε από τον εύκολο δανεισμό. Αναλογιστείτε τον τύπο του Νεοέλληνα που προέκυψε από τη δεκαετία του 80 και μετά. Αυτός ο τύπος Νεοέλληνα γίνεται όλο και πιο χυδαίος. Κατακρημνίζει συνεχώς τις παραδοσιακές αξίες, αμφισβητεί την ίδια την ελληνικότητα και μάλιστα τόσο περισσότερο όσο αυξάνεται η υλική του ευμάρεια.\nΉταν η ηθική εξαθλίωση αναγκαία;\nΗ ελληνική κοινωνία ήταν όντως υποκείμενη στην αναγκαιότητα μιας περαιτέρω ιστορικής εξελίξεως, χωρίς όμως αυτό να σημαίνει ότι η ελευθερία των καθ’ έκαστον ανθρώπων έπαψε να ισχύει. Φιλοσοφικο-ιστορικά μιλώντας, μπορούμε να ισχυρισθούμε ότι η μορφή της προμεταπολιτευτικής ελληνικής συνειδήσεως περιείχε εκείνες τις αδυναμίες που ήρθαν στο φως μεταπολιτευτικά. Η βασική αδυναμία δεν ήταν άλλη από το ότι η ανοικοδόμηση της ελληνικής κοινωνίας μετά τον δεύτερο παγκόσμιο πόλεμο βασίσθηκε μεν στις παραδοσιακές αξίες, που λειτούργησαν εν πολλοίς θετικά, οι αξίες αυτές όμως μετατράπηκαν σε παραδοσιοκρατία, σε μία πείσμονα και άκριτη προσκόλληση στο παρελθόν (κυρίως υπό το βάρος της απειλής του κομμουνισμού). Έτσι, όσο περισσότερο η χούντα επιχειρούσε να προβάλλει τις αξίες του ελληνοχριστιανικού πολιτισμού με έναν τρόπο πιεστικό και εξωτερικό, χωρίς δηλαδή το άτομο να συγκατατίθεται με επίγνωση, τόσο περισσότερο αυτές οι αξίες ήταν καταδικασμένες να γελειοποιηθούν μετά την απελευθέρωση του ατόμου στο πλαίσιο της μεταπολίτευσης.\nΠολλοί Έλληνες αποδέχονται πλέον ότι η οικονομική κρίση συνδέεται αδιάρρηκτά με την ηθική εξαθλίωση και την εξ αυτής απορρέουσα πολιτειακή διαφθορά. Έτσι προκύπτει το γενικόλογο αίτημα της διόρθωσης του ελληνικού χαρακτήρα, όπως όταν κάποιοι λένε ότι οι Έλληνες πρέπει επιτέλους να γίνουν καλοί πολίτες κατά τα πρότυπα των Ευρωπαίων. Τα ευρωπαϊκά κράτη παρουσιάζονται τότε ως αξία προς μίμηση πρότυπα. Ο δυτικός κόσμος και ο πολιτισμός του δεν μπορούν όμως επουδενί να αποτελούν για εμάς υπόδειγμα, καθώς έχουν κατρακυλήσει στον πιο ακραίο ατομικισμό και στην απώλεια κάθε νοήματος ζωής. Στη Δύση διατηρείται πάντως η σταθερότητα της κρατικής δομής ως προϋπόθεση της δυνατότητας του ατομικού ανθρώπου να απολαμβάνει τον κόσμο σύμφωνα με την ιδιαιτερότητα του. (Π.χ. ο Γερμανός εργάζεται όλον τον χρόνο ευσυνείδητα, προκειμένου να έχει εξασφαλισμένο εισόδημα, ώστε να μπορεί το καλοκαίρι να ξοδέψει τα αναγκαία χρήματα, επιδιδόμενος στον καλούμενο «sex tourismus»).\nΓια να πάμε μπροστά, πρέπει να κοιτάξουμε πίσω\nΑν όμως δεν ωφελεί να λαμβάνουμε ως υπόδειγμα την δυτική κοινωνία για την πολιτειακή μας βελτίωση, ποιο μπορεί να είναι το ζητούμενο, όταν αναφερόμαστε στην ανάγκη εξόδου από την εξαθλίωση του ελληνικού ηθικού μηδενισμού και της κρίσης γενικότερα; Από τα αναφερθέντα διαφαίνεται ήδη ότι το πρόβλημά μας είναι να επιτύχουμε μια νέα πολιτιστική, πνευματική σύνθεση. Αφού δηλαδή ο ηθικός μηδενισμός ήταν αποτέλεσμα της αδυναμίας να γίνει αποδεκτή και ενεργή η ελληνική παράδοση με αυτεπίγνωστο και ελεύθερο τρόπο από τον μέσο Έλληνα, η αναζητούμενη σύνθεση αφορά την ανάγκη να συμφιλιώσει ο Έλληνας εντός του το περιεχόμενο της παραδόσεώς του με την απαίτηση για μια ελεύθερη και αυτενεργούσα προσωπικότητα. Αποζητάται η συνειδητή πραγματοποίηση αυτού του ιδανικού.\nΗ αναζητούμενη σύνθεση προϋποθέτει όμως συγκεκριμένη συνείδηση της πνευματικής μας ταυτότητας. Τίθεται δηλαδή το ερώτημα: ποιοι είμαστε; Πώς καταλαβαίνουμε τον εαυτό μας μέσα στον κόσμο; Τι σημαίνει ότι είμαστε Έλληνες; Σε αυτό το ερώτημα δεν μπορεί να δοθεί εύκολα απάντηση, διότι η ταυτότητά μας είναι κατ’ ουσίαν υπό αναζήτηση. Η κρίση εκπηγάζει ακριβώς από το ότι δεν μπορούμε να διαμορφώσουμε μια συγκεκριμένη ταυτότητα, μια ιδέα για τη θέση μας στον κόσμο και για το περιεχόμενο της θελήσεως μας ως έθνους. Πολλές φορές ακούμε να λέγεται ότι είμαστε Έλληνες και υπερήφανοι γι’ αυτό, αλλά η ελληνικότητα δεν καθορίζει με συγκεκριμένο τρόπο την κοινή ζωή μας και την κρατική μας υπόσταση. Είμαστε οι απόγονοι των Ελλήνων, αλλά στην πράξη προσπαθούμε να ομοιάσουμε στον δυτικό άνθρωπο και μάλιστα στην χειρότερη εκδοχή του. Εν τέλει δεν καταφέρνουμε να εξομοιωθούμε με αυτόν, αφού η ψυχοσύνθεσή μας είναι διαφορετική. Άλλωστε, δεν χρειάζεται να καταστούμε σύγχρονο ευρωπαïκό κράτος.\nΤι είναι τότε αυτό που πρέπει να αναζητήσουμε; Πώς πρέπει να δημιουργήσουμε την πνευματική, την πολιτιστική μας ταυτότητα; Είπαμε προηγουμένως ότι η απάντηση μοιάζει να βρίσκεται ενώπιόν μας υπό την έννοια της σύνθεσης του περιεχομένου της παραδόσεως με την απαίτηση της καθ’ επίγνωση αποδοχής και πραγμάτωσής της από ανθρώπους που πράττουν ελεύθερα. Ναι, αλλά, θα διερωτηθεί κανείς, ποιο είναι περιεχόμενο της παραδόσεως, το οποίο πρέπει εκ νέου να ανακαλύψουμε; Μάλιστα θα μπορούσε να τεθεί και το ερώτημα, γιατί να μην αγνοήσουμε εκείνο το περιεχόμενο και να δημιουργήσουμε ένα καινούριο, να δημιουργήσουμε καινούριες αξίες. Τα δύο αυτά ενδεχόμενα ταυτίζονται. Το να ανακαλύψουμε εκ νέου το περιεχόμενο της παραδόσεως είναι το ίδιο με το να δημιουργήσουμε καινούριες αξίες. Κατ’ ουσίαν πρόκειται και στις δύο περιπτώσεις για το ότι πρέπει να αυτοκαθορισθούμε. Και αυτό συμπίπτει με εκείνο που αναφέραμε προηγουμένως, ότι η πνευματική μας ταυτότητα είναι υπό αναζήτηση και όχι δεδομένη. Εμείς οι ίδιοι δηλαδή δημιουργούμε την ταυτότητά μας τόσο σε ατομικό-ηθικό όσο και σε πολιτειακό επίπεδο. Το ζήτημα συνίσταται ακριβώς στο να αποφασίσουμε τί θέλουμε να είμαστε, και παραδόξως δεν μπορούμε παρά να θέλουμε να είμαστε ο εαυτός μας.\nΜα αυτά δεν είναι αντιφατικά;\nΟ αναγνώστης πιθανόν αναρωτιέται πώς δεν είναι αντιφατικό να λέμε ότι, όταν αναζητούμε την ταυτότητά μας, δεν έχουμε τίποτε άλλο να κάνουμε παρά να επιλέξουμε τον εαυτό μας. Αυτό μοιάζει μεν με αντίφαση, αλλά δεν είναι. (Όποιος έχει ασχοληθεί με τις αριστοτελικές έννοιες της εντελέχειας, και με την μετάβαση από το δυνάμει στο ενεργεία ον συνειδητοποιεί εύκολα τι εννοούμε.) Σίγουρα θα προβληματίζεται κανείς πώς αυτός ο προβληματισμός μπορεί να έχει κάποια πρακτική σημασία. Μα αυτό ακριβώς είναι το μυστικό! Το πρόβλημα (όπως και η λύση) είμαστε εμείς οι ίδιοι! Καθορίζοντας τον εαυτό μας και τον τρόπο με τον οποίο θέλουμε να υπάρχουμε, έχουμε ήδη προσδιορίσει σε τι συνίσταται η λύση. Το ζήτημα της πραγματοποίησης της θελήσεώς μας, είναι τότε περισσότερο τεχνικής υφής.\nΑλλά μια στιγμή! -επανέρχεται ο πανικόβλητος, λόγω επερχόμενης πενίας, αναγνώστης- πώς αυτές οι σκέψεις μπορούν να με βοηθήσουν να αντιμετωπίσω την κρίση ως πρόβλημα επιβίωσης; Η απάντηση είναι ειρωνικά απλή: Οι σκέψεις αυτές δεν μπορούν να βοηθήσουν σε τίποτε, εάν δεν καταλαβαίνουμε ότι πρέπει να αποφασίσουμε τι θέλουμε να είμαστε. Με άλλα λόγια, οι Έλληνες βρισκόμαστε σε κατάσταση πανικού εμπρός στα προβλήματά μας, περιμένοντας να τα λύσει κάποιος άλλος για εμάς, π.χ. η κυβέρνηση, οι ξένοι ή και ο Θεός. Αισθανόμαστε ότι οι δυνάμεις μας δεν επαρκούν, είμαστε αντιμέτωποι με υπέρτερες εξουσίες. Στην πραγματικότητα όμως οι έξωθεν δυνάμεις είναι υπέρτερες, μόνο όσο δεν αποφασίζουμε να τις αντιμετωπίσουμε. Καθώς η μνήμη επιστρέφει στην προηγούμενη ασφαλέστερη κατάσταση, η οποία είχε επέλθει μάλιστα χωρίς ιδιαίτερη και συνειδητή προσπάθεια, η αγύμναστη βούλησή μας δυσπιστεί και αναζητά εκ νέου μια εύκολη λύση. Αλλά αυτή δεν υπάρχει πλέον, και απελπιζόμεθα. Μάταια περιμένουμε από εκείνους στους οποίους εμπιστεύθηκαμε την τύχη μας να μας προστατεύσουν. Και να το ήθελαν, δεν το μπορούν πλέον.\nΕίπαμε ότι η λύση είμαστε εμείς οι ίδιοι, και ότι αυτό συμπίπτει με το να καθορίσουμε τον εαυτό μας και την πνευματική μας ταυτότητα. Ότι αυτό μπορεί να γίνει στο πλαίσιο μιας σύνθεσης ανάμεσα στο περιεχόμενο της παράδοσης και στο αίτημα του μετ’ επιγνώσεως πράττοντος ατόμου στο πλαίσιο της πολιτείας. Ωραία, αλλά τί σημαίνει καθορίζω τον εαυτό μου, ώστε να αποκτήσω πνευματική υπόσταση και ταυτότητα; Ας σημειωθεί πρώτον, πως το γεγονός ότι δεν πράττουμε, αλλά περιμένουμε να μας σώσουν, αποδεικνύει ακριβώς ότι δεν διαθέτουμε πνευματική ταυτότητα. Δεν έχουμε δηλαδή κάποια ιδέα σχετικά με το τι αποτελεί το νόημα του βίου, τόσο του ατομικού όσο και της πολιτείας. Μεταπολιτευτικά το νόημα της βιοτής εκτοπίστηκε από τον ηθικό μηδενισμό, και ο Έλληνας, ως άτομο, στέκεται σήμερα απογυμνωμένος από κάποιο νόημα ζωής, το οποίο είχε συνηθίσει να ταυτίζει με την εύκολη πρόσβαση σε υλικά αγαθά. Ωστόσο, και αυτό είναι το κρίσιμο σημείο, και εκείνη η στάση ζωής ήταν αυτοκαθορισμός, ήταν δηλαδή πραγματοποίηση ελευθερίας, αφού ο άνθρωπος είναι κατά την ουσία του ελεύθερος. Το να ζει κανείς ως ηθικός μηδενιστής συνιστά ελεύθερο πράττειν, διότι ανήθικος είναι κανείς αρνούμενος το ηθικό. Σε αυτό το σημείο αρχίζει η αντιστροφή και διανοίγεται η κατανόηση του αληθούς περιεχομένου της ελευθερίας.\nΕλπίς από την απελπισία\nΣε εκείνο το σημείο, όπου η συνείδηση κατανοεί ότι η απελπισία της προκύπτει από το ότι ελεύθερα επέλεξε να αρνηθεί το περιεχόμενο της ηθικότητας, διανοίγεται η δυνατότητα της εκ νέου νοηματοδότησης του βίου. Καθίσταται τότε σαφές ότι ο άνθρωπος μπορεί να επανέλθει εις εαυτόν, ακριβώς επειδή είναι ελεύθερος. Αφήνοντας ο Έλληνας τον εαυτό του να προσδιορισθεί από τις επιθυμίες και τις κλίσεις του, απώλεσε εν τέλει την ικανότητα να τις ικανοποιεί. Αυτό ήταν αμάρτημα, διότι ήταν ελεύθερο πράττειν. Επομένως, η αποτυχία μπορεί να αντιστραφεί και να καταστεί επιτυχία, δηλαδή επίτευγμα, αφού ο άνθρωπος δεν παύει να είναι ελεύθερος. Το αμάρτημα διορθώνεται δια της μετανοίας, δηλαδή εφόσον αναγνωρισθεί ως αποτέλεσμα ελευθερίας, οπότε αμέσως γίνεται φανερό ότι ο άνθρωπος δύναται να πράξει διαφορετικά. Άρνηση της ηθικότητας συνιστά αυτοάρνηση της ελευθερίας, διότι η ηθικότητα είναι η σχέση προς τον έτερο άνθρωπο ως εαυτόν, είναι η σχέση προς τον έτερο εαυτό μου. Αυτό ακριβώς όμως ήταν το περιεχόμενο της παραδόσεως, οι παραδοσιακές αξίες. Η παράδοση δήλωνε ακριβώς ότι ο έτερος άνθρωπος είναι συνάνθρωπος, είναι ο εαυτός μου εκτός εμού. Εξ ού και οι παραδοσιακές αξίες της αγάπης προς τον συνάνθρωπο, της αλληλεγγύης, της αλληλοβοήθειας κλπ.\nΗ μετάνοια είναι έτσι η συνείδηση της αποτυχίας που μεταστρέφεται δια της ελευθερίας. Ο άνθρωπος μεταστρέφεται διότι, ως ελεύθερος, μπορεί να αυτοκαθορισθεί έτσι ώστε να είναι κύριος του εαυτού του. Στο βαθμό που θέσαμε τους εαυτούς μας ελευθέρως ως υπηρέτες των επιθυμιών και των κλίσεών μας, καταντήσαμε δούλοι. Όταν θέτουμε τους εαυτούς μας ως υπηρέτες των άλλων καθιστάμεθα ελεύθεροι. Στην ελεύθερη πολιτεία οι πολίτες υπηρετούν ο ένας τον άλλον ελεύθερα, βλέποντας καθείς στον άλλον τον εαυτό του.\nΚαι τα ατομικά ενδιαφέροντα;\nΣτο πλαίσιο της κοινωνίας υπάρχουν πολλές και διάφορες τάσεις, αντιλήψεις, ιδέες και επιθυμίες. Κάθε ατομικός άνθρωπος είναι διαφορετικός, στην πραγματικότητα απόλυτα ιδιαίτερος. Ο ατομικός άνθρωπος αναμένει από την οργανωμένη κοινωνία να του παράσχει τη δυνατότητα να πραγματοποιήσει και τα ιδιαίτερα ενδιαφέροντά του. Μήπως η υπέρβαση του παρόντος ηθικού μηδενισμού, ο οποίος συνίστατο απλώς στην επιδίωξη ικανοποίησης των ατομικών μας κλίσεων, καταλήγει να αφαιρεί από τη ζωή των ανθρώπων την κινητήριο δύναμή τους, αυτό που κάνει τους ανθρώπους να θέλουν να πράξουν; Αν δηλαδή οι άνθρωποι κινούνται στο να πράξουν για να πραγματοποιήσουν τα ατομικά τους ενδιαφέροντα, μήπως η έννοια της ελευθερίας, που σκιαγραφήσαμε, καθιστά εν τέλει τους ανθρώπους ανενεργούς; Μήπως, όταν καλούμε τους ανθρώπους να θέσουν τους εαυτούς ως ελεύθερους, πρέπει να τους δείξουμε και τι πρέπει να πράξουν επί του συγκεκριμένου;\nΑς επιχειρήσουμε όμως πρώτα μια σύγκριση με τον δυτικό κόσμο, όπου η ατομικότητα γίνεται σεβαστή, καθ’ όσον συνεισφέρει με τις υπηρεσίες της στο σύστημα των αναγκών των πολιτών δια της εργασίας, της παραγωγής προϊόντων και υπηρεσιών. Η ιδιαιτερότητά των ατόμων δεν ανυψώνεται ωστόσο στο επίπεδο της κοινωνητικής σχέσης. (Στο παραπάνω παράδειγμα ο Γερμανός υπηρετεί την κοινωνία προσφέροντας τις υπηρεσίες του, αλλά υπό τον όρο ότι δια της αμοιβής ικανοποιείται η απόλυτη ιδιαιτερότητά του, δηλαδή οι ιδιαίτερες επιθυμίες του π.χ. να μπορεί να αγοράσει ένα ακριβό αυτοκίνητο και έτσι να κάνει το κέφι του). Σε αυτό το πλαίσιο το άτομο παίζει μεν τον κοινωνικό του ρόλο αλλά χωρίς αγάπη, και η κοινωνία είναι κατ’ ουσίαν ακοινώνητη. Ο ατομικός άνθρωπος βρίσκει τον εαυτό του εκεί που εκφεύγει της κοινωνίας (π.χ. σε κάποιο θέρετρο της Ανατολής, όπου οι συνθήκες επιτρέπουν την κακομεταχείριση των συνανθρώπων του η οποία δεν είναι δυνατή στο πλαίσιο της δικής του νομοκρατούμενης πολιτείας). Με άλλα λόγια, και οι δυτικοί το ίδιο επιθυμούν, όπως και εμείς, την ικανοποίηση της ιδιατερότητας της βουλήσεως, τον εγωισμό, απλώς είναι εξυπνότεροι στη διαχείρισή του.\nΗ ανάγκη για μια ακόμα βαθύτερη σύνθεση\nΤί μας δείχνει η σύγκριση με την δυτική κοινωνία; Πάλι, ότι αυτή δεν μπορεί να αποτελεί πρότυπο για εμάς, γιατί ακριβώς δεν είναι υπόδειγμα νοήματος ζωής. Αν θέλουμε να αποφύγουμε τον δυτικό μηδενισμό, και ταυτόχρονα να δημιουργήσουμε μια κοινωνία συνειδητά δρώντων πολιτών, θα πρέπει να αναζητήσουμε αλλού την νοηματοδότηση του βίου. Η μέχρι τώρα ανάλυση κατέδειξε ότι η υπέρβαση του εγχώριου ηθικού μηδενισμού συνεπάγεται την μετάνοια, την κατανόηση και ότι οι παραδοσιακές αξίες ταυτίζονται με την αξίωση να είναι κανείς ελεύθερος. Ελευθερία στο πλαίσιο της κοινωνίας είναι ακριβώς η βίωση των αξιών. Η αναφερθείσα αναζητούμενη σύνθεση αξιώνει λοιπόν να μπορεί ο άνθρωπος, δρώντας σε συμφωνία με τα ατομικά του ενδιαφέροντα, να πραγματοποιεί το συμφέρον του όλου, να πραγματοποιεί την κοινωνία, την ενότητα με τους συνανθρώπους τους.\nΠώς μπορεί να πραγματοποιηθεί η σύνθεση υπό τη μορφή που μόλις αναφέραμε, και όπου το ενδιαφέρον είναι καθαρά πρακτικό. Ο ατομικός άνθρωπος επιθυμεί να προωθήσει τα ενδιαφέροντά του στο πλαίσιο της κοινωνίας (π.χ. θέλει να προοδεύσει επαγγελματικά, να λάβει σύζυγο, να έχει κοινωνική ασφάλιση, κλπ). Είναι λοιπόν φανερό ότι η σύνθεσή μας πρέπει να λάβει το νόημα ότι ο πολίτης κατά την ατομική του δραστηριότητα πρέπει να αφενός να υπηρετεί τους συνανθρώπους του και αφετέρου τα ιδικά του ενδιαφέροντα. Μα, αυτό ακριβώς είναι το περιεχόμενο των αξιών, αυτή είναι η πρακτική τους σημασία! Π.χ. ο άνθρωπος πρέπει να εργάζεται, να έχει επάγγελμα και έτσι να παρέχει προϊόντα και υπηρεσίες στους συνανθρώπους του. Ταυτόχρονα μέσα από την εργασία του πρέπει να μπορεί να απολαμβάνει τα αγαθά, τα οποία παράγονται μέσα στην κοινωνία. Για αυτόν τον λόγο η εντιμότητα π.χ. των ανθρώπων στις συναλλαγές τους είναι αξία και αρετή, έχει ηθικό περιεχόμενο, ενώ η απάτη καταστρέφει την κοινωνία και την ελευθερία.\nΕίναι λοιπόν σαφές ότι η ελευθερία δεν είναι ούτε κάτι αφηρημένο, αλλά ούτε σημαίνει να πράττει κανείς αυθαίρετα (ό,τι θέλει). Η ελευθερία είναι πραγματοποίηση των αξιών στο πλαίσιο της κοινωνίας. Σήμερα καλούμαστε να δράσσουμε ελεύθερα, δηλαδή να ενεργοποιούμε τις αξίες στο πλαίσιο της κοινωνίας συνειδητά και μετά λόγου γνώσεως. Καλούμαστε να νοηματοδοτήσουμε το βίο μας με τη συνείδηση ότι πράττοντας για τον έτερο εαυτό μας, τον συνανθρωπό μας, πράττουμε για τον εαυτό μας.\nΚαι τα συγκεκριμένα προβλήματα;\nΌσον αφορά στα συγκεριμένα προβλήματα που έχουμε ενώπιόν μας, π.χ. μνημόνιο ή μη, αντιμετώπιση μιας ενδεχόμενης χρεωκοπίας κλπ, αξίζει πρώτα να σημειωθεί ότι δε επιδέχονται κάποια εύκολη λύση. Αντίθετα, η κατάσταση μοιάζει να έχει διαμορφωθεί με τέτοιο τρόπο, ώστε η ταλαιπωρία να παρουσιάζεται αναπόφευκτη. Όχι μόνον αυτό, αλλά φαίνεται πώς η κατάσταση θα γίνει πολύ χειρότερη. Ωστόσο, για αυτά τα προβλήματα, αλλά και όλα τα εμμέσως και αμέσως συνδεόμενα, όπως το πρόβλημα της εθνικής μας κυριαρχίας μία μόνο λύση είναι δυνατή, να θέσουμε την ελευθερία μας! Τι σημαίνει αυτό πρακτικά; Τίποτε άλλο από το ότι πρέπει να αποφασίσουμε πώς θέλουμε να υπάρχουμε ως έθνος. Το ζήτημα δεν είναι εάν πρέπει να παραμείνουμε στο μνημόνιο ή όχι. Από καθαρά οικονομοτεχνική άποψη αυτό πρέπει να κριθεί από ειδήμονες στα οικονομικά. Το κρίσιμο ερώτημα είναι εάν θέλουμε να είμαστε στο μνημόνιο, ποια είναι δηλαδή η βούλησή μας ως έθνος.\nΣήμερα η χώρα μας βρίσκεται εγκλωβισμένη, είτε διότι δεν υπάρχει συγκεκριμένη λαϊκή βούληση ή διότι αυτή δεν φτάνει να αποκτήσει τον κυρίαρχο ρόλο. Στην πραγματικότητα συμβαίνουν και τα δύο, αφενός μεν ο λαός δεν έχει αποκτήσει σε υψηλό βαθμό γενική συνείδηση\n, και αφετέρου το παλαιό καθεστώς εμποδίζει την κυριάρχηση της εντωμεταξύ διαμορφούμενης λαϊκής συνείδησης, η οποία απαιτεί ελευθερία. Όπως είπαμε, οι περισσότεροι είναι σε κατάσταση πανικού, παρακολουθώντας το έδαφος να φεύγει κάτω από τα πόδια τους. Αναπολούν την προηγούμενη κατάσταση και επιθυμούν μια εύκολη επιστροφή σε εκείνη. Αλλά αυτό ούτε πρόκειται να συμβεί, ούτε πρέπει να συμβεί. Καλύτερα να χειροτερέψουν τα πράγματα, ώστε η αποτυχία μας να καταστεί όλο και περισσότερο φανερή. Εάν δεν πονάς, δεν μετανοείς. Τόσο απλά!\nΕπειδή η μετάνοιά μας δεν έχει προχωρήσει αρκετά, δεν έχει ακόμα εκδηλωθεί έντονα η ανάγκη να πάρουμε την τύχη μας στα χέρια μας. Πολλοί άνθρωποι, οι οποίοι επιθυμούν να δράσουν, νιώθουν ότι δεν έχουν αρκετή δύναμη να αντιπαλαίψουν τα δεδομένα και τις δυνάμεις που αντιπροσωπεύονται από το καθεστώς. Η ανάγκη θα ωθήσει εν τέλει την ελευθερία μας να εκδηλωθεί, θα αναγκασθούμε να θέσουμε την ελευθερία μας, δηλαδή θα μετανοήσουμε.\n1 Έχω διατυπώσει κάποιες ιδέες για τη μορφή που μπορεί να λάβει σήμερα στην Ελλάδα ένα πολίτευμα που εξυπηρετεί την ιδέα της πολιτικής ελευθερίας σε ένα άλλο άρθρο στο Αντίφωνο με τίτλο: Ιδέες για μια ελεύθερη ελληνική πολιτεία ή πώς θα μπορούσε να νοηθεί η αναζητούμενη αληθής δημοκρατία (real democracy)\nTheo 29 Φεβρουαρίου 2012 At 2:00 ΜΜ\nΝηφάλια αποτύπωση των αιτίων της κρίσης και σωστές προτάσεις για το ξεπέρασμά της.\nΠαύλος Κλιματσάκης 29 Φεβρουαρίου 2012 At 2:40 ΜΜ\nkostantinos 1 Μαρτίου 2012 At 7:50 ΜΜ\nΣυμφωνώ απόλυτα. Θα ήθελα να προσθέσω ότι μαζί με τον εαυτό μας χάσαμε και τον κοινοτισμό μας.\nΓιώργος Καστρινάκης 4 Μαρτίου 2012 At 6:25 ΜΜ\nΣπουδαία θεώρηση! Από τις πιο αξιοπρόσεκτες, αν θέλουμε ειλικρινά να προβληματιστούμε πάνω στο ζήτημα τής (προσωπικής είτε συλλογικής) [b]ταυτότητας[/b] – και της [i]υιοθέτησης[/i] ή της [i]υπέρβασης[/i] του δυτικοευρωπαϊκού “κοινωνικοποιητικού” παραδείγματος.\nΖωτικά σημαίνουσα, επίσης, η παραδοχή ριζικής [i]συνάφειας[/i] μεταξύ [b]ήθους[/b] και [b]νοήματος[/b].\nΚι_ ε κ π λ η κ τ ι κ ή_ η επισήμανση των [b]αντινομιών[/b] που εμφιλοχωρούν μέσα στο δίπολο Ελευθερία – Ανελευθερία.\nΠαύλος Κλιματσάκης 4 Μαρτίου 2012 At 6:35 ΜΜ\nΑγαπητέ Γιώργο Καστρινάκη, ευχαριστώ εσένα και όλους για τα ευγενή σχόλιά σας.\nΕλπίζω σταδιακά να οδηγηθούμε, αφού, όπως φαίνεται, υπάρχουν οι προϋποθέσεις, στην πνευματική αναγέννηση του τόπου μας.


ΣΕΡΡΑΙΚΟΝ ΘΑΡΡΟΣ | SERRAIKON THARROS » Δυσαναπλήρωτο κενό στην επιχειρηματική και θεσμική ζωή από την απώλεια του Χρ. Μέγκλα\nΔυσαναπλήρωτο κενό στην επιχειρηματική και θεσμική ζωή από την απώλεια του Χρ. Μέγκλα\nΗ σερραϊκή κοινωνία πενθεί τον πρωτοπόρο και οραματιστή πρόεδρο του ΕΒΕΣ\n«Εφυγε» σε ηλικία 64 ετών- Αύριο στις 11 π.μ η κηδεία του στο Α’ κοιμητήριο- Η ανακοίνωση της εταιρείας του\nΔυσαναπλήρωτο είναι το κενό στον επιχειρηματικό και θεσμικό στίβο από την απώλεια του Χρήστου Μέγκλα, που έφυγε από τη ζωή το πρωί του Σαββάτου 17 Ιουλίου.\nΑφησε την τελευταία του πνοή στο σπίτι του με όλους τους δικούς του στο πλευρό του σε ηλικία 64 ετών ύστερα από μία άνιση μάχη το τελευταίο διάστημα.\nΜεθοδικός, ακατάμαχος και πεισματάρης διέπρεψε στην οικονομική και θεσμική ζωή του τόπου μας, με ιδιαίτερα έντονη παρουσία και στα δυο επίπεδα τα τελευταία δέκα χρόνια.\nΔημιούργησε μία πετυχημένη επιχείρηση που εξαπλώθηκε σε όλη τη χώρα. Στο Επιμελητήριο Σερρών ειδικά χάραξε νέες διαδρομές με τις καινοτόμες δράσεις εντάσσοντας το ΕΒΕΣ στο δρόμο της εξωστρέφειας. Κράτησε σταθερά το πηδάλιο του κορυφαίου οικονομικού οργάνου του Νομού. Με το κύρος του και την δράση του το απογείωσε βάζοντας ψηλούς στόχους και εμπνέοντας τους συνεργάτες του.\nΟ Χρήστος Μέγκλας αφήνει μία μεγάλη κληρονομιά και ένα σημαντικό έργο και μία παρακαταθήκη για το μέλλον του σερραικού επιχειρειν.\nΗ επιχειρηματική κοινότητα αλλά και η σερραϊκό κοινωνία πενθεί μία μοναδική απώλεια και γνωρίζει ότι έχει επωμισθεί για μεγάλη ευθύνη .\nΝα συνεχίζει στους ίδιους δρόμους που χάραξε και ο ίδιος ως τολμηρός και πρωτοπόρος.\nΟ Χρήστος Μέγκλας αγαπούσε τον τόπο του και πίστευε στις δυνατότητες του και τις δυνάμεις του δυναμικού του.\nΑπό την πρώτη στιγμή που εκλέχθηκε πρόεδρος του ΕΒΕΣ , τον Νοέμβριο του 2011, έδειξε ότι επιθυμεί να κινηθεί ενωτικά και δυναμικά.\nΠίστεψε το όραμα της σερραϊκής έκθεσης και ανέλαβε την τόλμη και το ρίσκο να την διοργανώσει το 2015 στο αύλειο χώρο του Διοικητηρίου.\nΜε θέληση, πείσμα, επαγγελματισμό η έκθεση κέρδισε τις εντυπώσεις από την πρώτη χρονιά και καθιερώθηκε ως μία από τις σημαντικότερες εκθέσεις τα επόμενα χρόνια.\nΩς μεθοδικός επαγγελματίας έβαζε πάντα στόχους για το επόμενο βήμα. Στο πλαίσιο αυτό στόχευσε η έκθεση να φιλοξενηθεί στο Στρατόπεδο Κολοκοτρώνη διεκδικώντας από την πολιτεία να παραχωρήσει το χώρο.\nΟ στόχος αυτός επιτεύχθηκε το 2019 και η έκθεση γνώρισε μεγάλη επιτυχία δικαιώνοντας την επιμονή και την στόχευση του προέδρου του ΕΒΕΣ Χρ. Μέγκλα.\nΕυτύχησε να δεί η προσπάθεια του να ευδοκιμεί με την παραχώρηση του πρώην στρατοπέδου «Κολοκοτρώνη» για τη δημιουργία του επιχειρηματικού πάρκου.\nΠάντα αγωνιστικός με υψηλή στόχευση\nΔιεκδικώντας πάντα το καλύτερο διεκδίκησε κι έφερε στις Σέρρες το θεσμό του agribusiness το 2018, ενώ διοργανώθηκε και δεύτερη φορά το Φθινόπωρο του 2019.\nΔίκαιος, δεν χαριζόταν σε κανέναν\nΠαρότι ήταν γνωστό ότι ανήκει στον κεντροδεξιό χώρο δεν χαριζόταν σε κανέναν, έλεγε πάντα τη γνώμη του, χωρίς να τον ενδιαφέρει το κόστος. Έλεγε συχνά ότι δεν νοιωθεί, ούτε είναι πολιτικός, αλλά θεσμικός εκπρόσωπος του φορέα των επιχειρηματιών.\nΠαρότι συχνές ήταν οι προτροπές να ασχοληθεί με την πολιτική είτε σε αυτοδιοικητικό επίπεδο, είτε στην κεντρική πολιτική σκηνή απέρριπτε την ιδέα λέγοντας ότι δεν τον ενδιαφέρει τίποτε άλλο από τον επιμελητηριακό θεσμό.\nΜεγάλη του αγάπη το ποδόσφαιρο\nΜεγάλη αγάπη του Χρ. Μέγκλα ήταν και το ποδόσφαιρο. Υπήρξε μέλος της διοίκησης του Πανσερραικού επί ημερών Π. Θεοδωρίδη ενώ υπήρξε και ο άνθρωπος που στήριξε το σωματείο του Εθνικού Γαζώρου που μετονομάστηκε σε SERRES F.C.\nΜε δημιουργική σκέψη και ενωτική διάθεση είχε προτείνει την συγχώνευση της σερραικής ομάδας με τον Πανσερραικό,πρόταση που δεν εισακούστηκε.\n«Έδωσε τον αγώνα τον καλό»\nΟ Χρ. Μέγκλας έδωσε τον κάλο αγώνα για την προκοπή του τόπου μας και είχε την στόφα του ευπατρίδη, αστού Σερραίου.\nΑΝΑΚΟΙΝΩΣΗ ΕΤΑΙΡΕΙΑΣ «ΧΡΗΣΤΟΣ ΜΕΓΚΛΑΣ ΑΒΕΕ»\nΜε αίσθημα βαθύτατης θλίψης η εταιρεία «ΧΡΗΣΤΟΣ ΜΕΓΚΛΑΣ ΑΒΕΕ» ανακοινώνει τον πρόωρο και αδόκητο θάνατο του ιδρυτή της εταιρείας, Χρήστου Μέγκλα.Ο Χρήστος Μέγκλας αποτέλεσε έναν ιδιαίτερα δραστήριο άνθρωπο που ξεκίνησε από το 1980 την επιχειρηματική του δράση. Το 1998 προέβη σε συγχώνευση τριών (3) εταιρειών που ίδρυσε, και τη δημιουργία της «ΧΡΗΣΤΟΣ ΜΕΓΚΛΑΣ ΑΒΕΕ», όπου διετέλεσε Πρόεδρος και Διευθύνων Σύμβουλος. Ήταν ένας άνθρωπος χαρισματικός, με όραμα και αστείρευτη δημιουργικότητα. Πλούσια ήταν η δράση που επέδειξε στα κοινά και κυρίως στη διεκδίκηση της ανάπτυξης της υγιούς επιχειρηματικότητας, μέσα από τη θέση του Προέδρου του Επιμελητήριου Σερρών, το οποίο και υπηρέτησε με υψηλή αίσθηση καθήκοντος και αφοσίωση από το 2011 έως το 2021. Η λαμπρή επιχειρηματική του πορεία, τα επιτεύγματα και το όραμα του συνεχίζουν να μας εμπνέουν και αποτελούν παράδειγμα για συνεχίσουμε το έργο του σε όλους τους τομείς των δραστηριοτήτων μας, πάντα δίπλα στους εργαζομένους, τους συνεργάτες και τους πελάτες της επιχείρησης μας.\nΗ κηδεία θα πραγματοποιηθεί την Κυριακή 18 Ιούλιου στον Ι.Ν. Κωνσταντίνου & Ελένης στο Α ́Νεκροταφείο Σερρώνστις11 π.μ.


Ανάπτυξη Εφαρμογών – Active Solutions\nΑνάπτυξη Εφαρμογών\tadmin\t2018-06-12T13:20:07+00:00\nΑνάπτυξη Standalone Εφαρμογών\nΤο λογισμικό είναι ένα από τα πιο σημαντικά μέρη κάθε επιχείρησης, καθώς επιτρέπει σε μια επιχείρηση να μειώσει τον χρόνο και ταυτόχρονα να αυξήσει την ακρίβεια. Επιτρέπει επίσης στις επιχειρήσεις να μειώσουν το τεράστιο εργατικό δυναμικό. Πολλές φορές καθίσταται σημαντικό για μια επιχείρηση να προσλάβει έναν σύμβουλο λογισμικού για τις πιο εξελιγμένες ανάγκες. Εδώ είναι μερικά πράγματα που πρέπει να εξετάσετε κατά την επιλογή των υπηρεσιών συμβούλου λογισμικού για την επιχείρησή σας:\nΓνώση της Τελευταίας Τεχνολογίας\nΜια από τις πιο αποτελεσματικές ιδιότητες ενός επιτυχημένου προγραμματιστή λογισμικού είναι ότι πρέπει να παραμείνει ενήμερος με τις τελευταίες τεχνολογίες, το IT εξελίσσεται σε συνεχή βάση και αυτό που έχει σημασία σήμερα μπορεί να μην είναι σχετικό μετά από μερικούς μήνες. Έτσι, ένας ιδανικός σύμβουλος λογισμικού πρέπει να συνεχίσει να αποκτά νέα σύνολα δεξιοτήτων και να μάθει νέες τεχνολογίες. Όταν πληρώνετε προγραμματιστή λογισμικού για τις ανάγκες της επιχείρησής σας, η πρώτη ερώτηση για να τον ρωτήσετε είναι εάν είναι ενήμερος με τις τελευταίες τεχνολογίες των πεδίων του. Είναι επίσης σημαντικό να κάνετε κάποια έρευνα από την πλευρά σας είναι ότι θα πρέπει να είστε σε θέση να του ρωτήσετε τα βασικά ερωτήματα σχετικά με την τελευταία λέξη της τεχνολογίας για να εξασφαλίσετε ότι διαθέτει πραγματικά τις σχετικές δεξιότητες.\nΚαλός στην επιλογή της πιο ιδανικής τεχνολογίας για την ανάγκη ενός πελάτη\nΕκτός από το γεγονός πρέπει να είναι ενήμερος με τις τελευταίες τεχνολογίες, ο ιδανικός προγραμματιστής λογισμικού θα πρέπει επίσης να είναι σε θέση να χρησιμοποιήσει μια ιδανική τεχνολογία που θα πρέπει να συνδυαστεί τέλεια με τις συγκεκριμένες απαιτήσεις σας και να ταιριάζει με τον προϋπολογισμό σας.\nΗ μεγάλη μας ομάδα προγραμματιστών έχει αναλάβει την ανάπτυξη μερικών από τα πιο εξελιγμένα έργα ανάπτυξης λογισμικού ανά τον κόσμο. Συνδυάζοντας ομαλά την εύκολη διασύνδεση με την πιο ισχυρή και ασφαλή βάση υποστήριξης, οι προγραμματιστές μας σας προσφέρουν τα πιο ξεχωριστά έργα ανάπτυξης λογισμικού για να ανταποκριθούν στις κρίσιμες επιχειρηματικές σας ανάγκες.\nΠροσφέρουμε αποκλειστικές υπηρεσίες στην ευρεία πελατειακή βάση για την ανάπτυξη εξατομικευμένων σχεδίων λογισμικού ικανών να ικανοποιήσουν τις πιο απαιτητικές επιχειρηματικές σας ανάγκες, ενώ παράλληλα υπόσχονται την απλή φιλική προς το χρήστη διεπαφή και συνοπτικές επιλογές εντολών. Όλα τα προγράμματα λογισμικού μας έχουν σχεδιαστεί ειδικά για να σας προσφέρουν την καλύτερη εμπειρία κατά τη διάρκεια διαφόρων σημαντικών και δευτερευουσών εργασιών.\nΑξιοποιώντας τις πιο σύγχρονες τεχνολογίες, σας προσφέρουμε ένα σπάνιο συνδυασμό οικονομικότερου κόστους και υψηλής απόδοσης. Διασφαλίζουμε ότι θα απολαμβάνετε την πολιτική μας για δίκαιες τιμές και όλες οι υπηρεσίες μας θα πρέπει να ταιριάζουν στον προϋπολογισμό σας.\nΗ μεθοδολογία μας επιτρέπει να μειώσουμε το χρόνο και το κόστος ενώ παράλληλα να ενισχύσουμε τη λειτουργική αξία των έργων μας. Έτσι, μπορείτε να περιμένετε τις πιο αναβαθμισμένες υπηρεσίες ανάπτυξης λογισμικού που θα σας επιτρέψουν να δώσετε ένα πρωτοποριακό πλεονέκτημα στη βιομηχανία.\nΠροσφέρουμε μερικές από τις πιο εξελιγμένες και εξατομικευμένες εξελίξεις CMS που έχουν σχεδιαστεί για να σας προσφέρουν μια καλύτερη υποδομή για τη διαχείριση των επιχειρηματικών σας δεδομένων και περιεχομένου με πιο επαγγελματικό και διατεταγμένο τρόπο, διευκολύνοντας έτσι τα κριτήρια διαχείρισης και δημοσίευσης του περιεχομένου με πιο αποτελεσματικό τρόπο.\nΚαλύτεροι πόροι για ανάπτυξη CMS\nΧρησιμοποιούμε την ανάπτυξη CMS ανοιχτού κώδικα που σας επιτρέπει να δημιουργείτε ελίτ ιστοσελίδες στο Joomla, Drupal και WordPress κλπ. Πρόκειται για μερικές από τις πιο αξιόπιστες και δοκιμασμένες πλατφόρμες. Τέτοιες πλατφόρμες μας βοηθούν να μεγιστοποιήσουμε την οπτική σας κομψότητα και να αυξήσουμε τον αντίκτυπό σας.\nΑναλυτική διαδικασία ανάπτυξης\nΣυνεργαζόμενοι στενά με εσάς, κατανοούμε τις επιχειρηματικές σας ανάγκες και αναπτύξαμε τις εξειδικευμένες υπηρεσίες ανάπτυξης CMS, έτσι ώστε να δημιουργήσετε ξεκάθαρα καινοτόμες και εντυπωσιακές ιστοσελίδες για καλύτερη απήχηση στο κοινό.\nΔιαφορετικές απαιτήσεις έργου\nΕίμαστε πολύ έμπειροι στην ανάπτυξη διαφορετικών τύπων έργων διαχείρισης περιεχομένου, καταλαβαίνουμε επίσης ότι οι επιχειρηματικοί στόχοι συνεχίζουν να τροποποιούνται σύμφωνα με τις επείγουσες απαιτήσεις. Ως εκ τούτου, σας προσφέρουμε τις πιο προσαρμόσιμες λύσεις CMS που είναι εξαιρετικά εύκολο να ενημερωθούν και να χρησιμοποιήσετε μια πολύ εύκολη διασύνδεση για την καλύτερη εμπειρία του χρήστη.\nΧρειάζεστε μια ενιαία εφαρμογή, υπηρεσία λογισμικού ή module backend; Μπορούμε να δημιουργήσουμε το αυτόνομο λογισμικό σας γρήγορα και οικονομικά για όλα τα λειτουργικά συστήματα. Η Active Solutions ειδικεύεται στην ανάπτυξη προσαρμοσμένου λογισμικού για να σας βοηθήσει να αναπτύξετε την επιχείρησή σας, χτισμένο σύμφωνα με τις ακριβείς απαιτήσεις σας. Επικοινωνήστε μαζί μας για να συζητήσετε τη συγκεκριμένη ιδιότητα λογισμικού που αναζητάτε.


Το Ελληνικό Σήμα Ποιότητας θα αποτελέσει ένα όπλο ενίσχυσης της ελληνικής οικονομίας και της εμπορικότητας της εγχώριας παραγωγής. Η δημιουργία για πρώτη φορά ενός σήματος το οποίο θα πιστοποιεί την ελληνική προέλευση των προϊόντων και των υπηρεσιών ανά τον κόσμο δίνει τη δυνατότητα στον καταναλωτή να στραφεί στα ελληνικά προϊόντα.\nΟι Έλληνες καταναλωτές θα ωφεληθούν ιδιαίτερα, καθώς θα μπορούν να επιλέγουν με βεβαιότητα προϊόντα που θα είναι πραγματικά ελληνικά, χωρίς να πέφτουν θύματα ψευδεπίγραφων «ελληνοποιήσεων».\nΜε τον ν. 4072/2012 αποκτήσαμε πλέον ένα νομικό πλαίσιο, το οποίο ήταν αντικείμενο διαβούλευσης του ΥΠΑΑΝ με τις υπηρεσίες της Ευρωπαϊκής Επιτροπής για αρκετούς μήνες και είναι πλέον το μοναδικό και πρωτοπόρο σε όλη την Ευρωπαϊκή Ένωση απόδοσης σήματος προέλευσης.\nΗ διαδικασία που ακολουθείται είναι ιδιαίτερα αποκεντρωμένη, καθόλου δαπανηρή για την κάθε επιχείρηση και αφορά σε κάθε κλάδο, με αρχή τα γαλακτοκομικά και τα αλκοολούχα ποτά. Σε συνεργασία με την Κομισιόν δημιουργήθηκε ένα περιβάλλον ελέγχου και πιστοποίησης των προϊόντων ή των υπηρεσιών με πολύ απλές διαδικασίες, ενώ το σήμα απονέμεται σε κωδικούς προϊόντων και υπηρεσιών, όχι σε επιχειρήσεις.\nΗ συζήτηση με τους αρμόδιους φορείς έχει ξεκινήσει ήδη για τα ελαιοκομικά προϊόντα και θα ακολουθήσουν αυτά που ενδιαφέρουν ιδιαίτερα στον αγροτοδιατροφικό τομέα όπως το μέλι, τα όσπρια, ζυμαρικά και όσο περνάει ο καιρός θα αυξάνεται ο αριθμός των προϊόντων που θα κυκλοφορούν με σήμα.\nΑνάλογα με τον κανονισμό και τον φορέα απονομής πιστοποίησης υπάρχει ένας μόνιμος μηχανισμός που παρακολουθεί κατά πόσον τηρούνται οι προϋποθέσεις, εάν τα προϊόντα που χρησιμοποιούνται είναι ελληνικά. Και ο μηχανισμός αυτός από προϊόν σε προϊόν ή από υπηρεσία σε υπηρεσία ποικίλει και διαφοροποιεί το κόστος.\nΜε το Ελληνικό Σήμα Ποιότητας δίνεται η δυνατότητα να αναδείξουμε την εγχώρια παραγωγή μας στην εξωτερική αγορά, να δώσουμε ένα ελληνικό διαβατήριο στα προϊόντα μας και να βάλουμε μια σφραγίδα γνησιότητας, προκειμένου να στηρίξουμε πιο αποτελεσματικά τις εξαγωγές μας.\nΤα ελληνικά προϊόντα και οι ελληνικές υπηρεσίες θα μπορούν έτσι να είναι παρόντα και παρούσες στην παγκόσμια αγορά και να διεκδικούν επί ίσοις όροις τη θέση τους στο ράφι και στην παγκόσμια κατανάλωση.\nΗ συνεργασία αυτή έρχεται ακριβώς να δώσει υλική υπόσταση στη διεθνή προβολή και προώθηση των ελληνικών προϊόντων τροφίμων και ποτών και της ελληνικής γαστρονομίας και στην ενθάρρυνση των εστιατορίων σε διεθνές επίπεδο για προτίμηση στα ελληνικά προϊόντα και συνταγές.\nΤο συγκεκριμένο σήμα θα λαμβάνουν και επιχειρήσεις του εξωτερικού, όπως εστιατόρια, σούπερ και μίνι μάρκετ, με βάση συγκεκριμένα κριτήρια και την απαραίτητη και καθοριστική συνδρομή της Λέσχης Αρχιμαγείρων Ελλάδος.


Δ. Μύθου: “Να είμαστε μέσα στις δύο ομάδες που θα τερματίσουν πρώτες…” – Infobasket\nΔ. Μύθου: “Να είμαστε μέσα στις δύο ομάδες που θα τερματίσουν πρώτες…”\n04/01/2018 infobasket Γ' εθνική, Δημήτρης Μύθου, ΜΑΚΕΔΟΝΙΚΟΣ\nΜε απολογισμό 8 νίκες και 2 ήττες ο Μακεδονικός έχει ρόλο πρωταγωνιστικό στο πρωτάθλημα της Γ’ εθνικής (2ος όμιλος Βορρά), όπως ακριβώς είχε τεθεί στο ξεκίνημα της σεζόν. Και πλέον ο στόχος δεν είναι άλλος από το “… να είμαστε μέσα στις δύο ομάδες που θα τερματίσουν πρώτες και θα ανέβουν κατηγορία”, όπως τόνισε ο προπονητής της ομάδας Δημήτρης Μύθου, μιλώντας στην ιστοσελίδα του συνδέσμου Ελλήνων προπονητών (ΣΕΠΚ). Ο Έλληνας τεχνικός διανύει την τρίτη σεζόν του στο τιμόνι του Μακεδονικού και φιλοδοξεί να οδηγήσει το ιστορικό σωματείο στη Β’ εθνική έπειτα από μία δεκαετία.\nΑναλυτικά όσα δήλωσε ο Δημήτρης Μύθου\nmakedonikos omadiki”Σίγουρα τα παιχνίδια μετά τη διακοπή κρύβουν εκπλήξεις. Δεν ξέρουμε πως θα παρουσιαστούν οι ομάδες. Από την πλευρά μας θέλουμε να είμαστε σοβαροί κι αυτός είναι ο λόγος που προπονούμασταν σκληρά όλες αυτές τις ημέρες. Η Ευκαρπία μέσα στην έδρα της είναι δυνατή ομάδα και ειδικά τώρα που πρόκειται για ένα τοπικό ντέρμπι θα έχει μεγάλο κίνητρο. Θέλουμε τη νίκη κι αυτό θα προσπαθήσουμε να πάρουμε”.\n← Αλλάζει έδρα το Ερμής Λαγκαδά – Ελίμεια\nΈκοψε την πίτα ο σύνδεσμος διαιτητών Θεσσαλονίκης →


Απόπειρα αρπαγής 12χρονης στην Ραφήνα: Στον εισαγγελέα ο δράστης – Kontasas.gr\nΑπόπειρα αρπαγής 12χρονης στην Ραφήνα: Στον εισαγγελέα ο δράστης\nΣτα δικαστήρια της πρώην σχολής Ευελπίδων προκειμένου να απολογηθεί οδηγήθηκε το πρωί της Τρίτης ο 45χρονος άνδρας ο οποίος φέρεται να προσπάθησε να αρπάξει μία 13χρονη την ώρα που έκανε ποδήλατο στη Ραφήνα την περασμένη Παρασκευή.\nΕντωμεταξύ για την υπόθεση προκύπτουν συγκλονιστικά στοιχεία από την έρευνα της ΕΛ.ΑΣ., καθώς φαίνεται ότι ο 48χρονος δράστης, ο οποίος συνελήφθη και κρατείται για απόπειρα αρπαγής ανηλίκου, είχε επιχειρήσει να ξαναπλησιάσει πριν από περίπου ένα μήνα το κοριτσάκι, όταν αυτό έκανε ποδήλατο.\nΣύμφωνα με πληροφορίες, η 12χρονη ήταν εκείνη που αποκάλυψε τις κινήσεις του 48χρονου στους αστυνομικούς του Τμήματος Ασφαλείας Ραφήνας.\nΌπως τους είπε, την περασμένη Πέμπτη κι ενώ επέστρεφε με το ποδήλατο στο σπίτι της, αντιλήφθηκε ένα λευκό όχημα να την παρακολουθεί –από την πλατεία της Ραφήνας έως την οδό Αραφήνος- και τον οδηγό να της λέει: «Γεια σου κούκλα, θες να σε πάω κάπου;» και μετά την άρνηση της ανήλικης να της φωνάζει επιτακτικά: «Μπες μέσα τώρα».\nΌπως μεταδίδει το irafina.gr, το 12χρονο κοριτσάκι είπε στους αστυνομικούς:\n«Επέστρεφα στο σπίτι μου με το ποδήλατο. Με πλησίασε ένα λευκό όχημα στο οποίο επέβαινε άνδρας. Με ακολούθησε. Αποπειράθηκε να με ανεβάσει στο όχημα. Δεν τα κατάφερε και εγώ ξέφυγα».\nΈντρομο, το κοριτσάκι κρύφτηκε στην είσοδο μίας πολυκατοικίας, πιστεύοντας ότι ο 48χρονος θα χάσει τα ίχνη του, ωστόσο, όταν βγήκε ξανά στο δρόμο το λευκό όχημα ήταν εκεί και την περίμενε με τον οδηγό του να επιχειρεί ξανά την αρπαγή του.\nΤότε η ίδια έβαλε τις φωνές, γεγονός που έγινε αντιληπτό από περαστικούς οι οποίοι κάλεσαν αμέσως την Αστυνομία, έχοντας συγκρατήσει τον τύπο του αυτοκινήτου και την πινακίδα κυκλοφορίας του.\nΛίγη ώρα αργότερα, οι αστυνομικοί εντόπισαν στη λεωφόρο Μαραθώνος τον 48χρονο και τον οδήγησαν στο Τμήμα Ασφαλείας Ραφήνας.\nΑπό την έρευνα στο όχημα εντοπίστηκαν και κατασχέθηκαν ένα κουτί με υπνωτικά χάπια και ένα κουτί με φαρμακευτικές ταινίες αγνώστου προελεύσεως, ενώ στο σπίτι του δράστη βρέθηκε και κατασχέθηκε μικροποσότητα κοκαΐνης.\nΟι Αρχές εκτιμούν ότι είναι πολύ πιθανό να χρησιμοποιούσε τα υπνωτικά χάπια στη 12χρονη, την οποία είχε προσεγγίσει ξανά κατά το παρελθόν (σ.σ. πριν από περίπου ένα μήνα).\nPrevious Previous post: Το πόρισμα της ΤτΕ για τα 3 εκατ. ευρώ ως εγγυητική επιστολή στο διαγωνισμό για τις άδειες\nNext Next post: Ελευσίνα: Τους άρπαξαν τις κάρτες και έκαναν απροκάλυπτα αγορές


Πολυπολιτισμικό πρόβλημα | σχεσεις & sex , θεια λουκια , της καρδιάς | womenonly.gr\nMου απάντησε θερμά και τώρα τον έκανα αίτημα φιλίας. Θεία Λουκία, είναι μουσουλμάνος και αυτό με δηλιάζει πολύ!\nΘεία Λουκία γεία σου! Είμαι 21 χρονών και σπουδάζω στη Ξάνθη. Πρόσφατα πήγα στο νοσοκομείο για μια ενόχληση και με κράτησαν προληπτικά όλο το βράδυ. Το θέμα μου είναι ότι γνώρισα έναν νέο γιατρό που μ' άρεσε, ήταν πολύ ευγενικός και συμπαθητικός(βέβαια είναι και η δουλειά του), με πρόσεξε πολύ και μιλήσαμε λίγο.Τον βρήκα και στο facebook και του έστειλα μήνυμα να τον ευχαριστήσω (γιατί όταν έφυγα δε το είδαν επειδή ήθελα να φύγω νωρίτερα από το νοσοκομείο και δε περίμενα να έρθει να με δει), μου απάντησε θερμά και τώρα τον έκανα αίτημα φιλίας. Θεία Λουκία, είναι μουσουλμάνος και αυτό με δηλιάζει πολύ! Γιατί, θέλω να τον προσεγγίσω (βέβαια, μπορεί να έχει κοπέλα...δε ξέρω) αλλά μήπως κάνω βλακεία και μπλέξω τα μπούτια μου; Η κοινωνία μας και εγώ (το παραδέχομαι) δεν είμαστε εξοικειωμένοι με αλλόθρησκους, συνήθως... Τί να κάνω; Είναι παρα πολύ καλός!\nΒίκυ μου, για όλα υπάρχει η πρώτη φορά στη ζωή και αυτή σου προσφέρει αν μη τι άλλο μια καλή ευκαιρία για να ξεπεράσεις τις προκαταλήψεις σου και αποκτήσεις προσωπική άποψη για το πώς είναι στ' αλήθεια τα πράγματα.\nΆλλωστε, νομίζω ότι προτρέχεις λιγάκι. Κάτσε πρώτα να είναι ελεύθερος ο άνθρωπος και να τον γνωρίσεις λίγο καλύτερα μέσα από μερικές συναντήσεις και μετά αποφασίζεις αν σου κάνει για κάτι περισσότερο από φίλος.\nΒλέπεις μπορεί να είναι καλός και γοητευτικός αλλά αυτό όσο θετικό κι αν είναι, δεν αρκεί για να προχωρήσεις σε μια σχέση με κάποιον. Παράλληλα θα πρέπει να διαπιστώσεις ότι ταιριάζετε και ως προς τις βασικές πεποιθήσεις σας για τη ζωή και τις σχέσεις, τα όνειρα σας αλλά και τα σχέδια σας για το μέλλον. Επίσης, θα πρέπει να έχετε μια καλή επικοινωνία μεταξύ σας, κάτι που δεν μπορείς να αξιολογήσεις από τη θέση της ασθενούς, καθώς υπό αυτό το πρίσμα η κρίση σου είναι διαστρεβλωμένη και μπορεί να σε οδηγήσει σε λάθος συμπεράσματα.\nΠροχώρα λοιπόν σ' αυτή τη γνωριμία με μικρά και προσεκτικά βήματα, όπως άλλωστε πρέπει να κάνεις σε όλες τις γνωριμίες αυτού του τύπου και αφού τον κουβεντιάσεις 2-3 φορές εις βάθος, βλέπεις αν και πώς μπορεί να έχει κάποιο μέλλον για σένα σε ερωτική βάση. Μέχρι τότε, τα ψάρια στη θάλασσα και το τηγάνι στη φωτιά...


ΗΠΑ: Αρνούνται να βοηθήσουν την αντιπολίτευση της Συρίας πριν από τις εκλογές - Ειδήσεις - νέα - Το Βήμα Online\nΗΠΑ: Αρνούνται να βοηθήσουν την αντιπολίτευση της Συρίας πριν από τις εκλογές\nΟ αμερικανός πρόεδρος Μπαράκ Ομπάμα έχει προειδοποιήσει τους δυτικούς συμμάχους των Ηνωμένων Πολιτειών αλλά και την συριακή αντιπολίτευση, ότι δεν μπορεί να επέμβει στη Συρία μέχρι τις προεδρικές εκλογές τον ερχόμενο Νοέμβριο, αναφέρει δημοσίευμα της βρετανικής εφημερίδας Daily Telegraph.\n17 Ιουλίου 2012, 14:36 Ενημερώθηκε: 17 Ιουλίου 2012, 14:39\nΠαρά τις συνεχείς εκκλήσεις των σύρων αντικαθεστωτικών, ο Λευκός Οίκος έχει προς το παρόν αρνηθεί όλα τα αιτήματά τους για αποστολή βαρέως οπλισμού και παροχή στρατιωτικών πληροφοριών.\nΣύμφωνα με την εφημερίδα, συριακά λόμπι στην Ουάσιγκτον, τα οποία μέχρι πριν από λίγο καιρό εξέφραζαν ελπίδες ότι οι ΗΠΑ θα προμήθευαν τους σύρους αντάρτες με αντιαρματικά και αντιαεροπορικά οπλικά συστήματα, τώρα «προσγειώνονται» απότομα στην πραγματικότητα από την αμερικανική κυβέρνηση.\n«Βασικά το μήνυμα είναι ξεκάθαρο. Τίποτε δεν πρόκειται να συμβεί μέχρι τις εκλογές, στην πραγματικότητα τίποτε δεν θα συμβεί μέχρι την ορκωμοσία (13 Ιανουαρίου). Και το ίδιο μήνυμα παίρνουμε από παντού, συμπεριλαμβανομένης της Τουρκίας και του Κατάρ» σχολίασε ανώνυμα λομπίστας στην Ουάσιγκτον που ανήκει στην πολιτική πτέρυγα του Ελεύθερου Συριακού Στρατού (FSA).\nΗ κυβέρνηση Ομπάμα έχει επίσης ξεκαθαρίσει στους συμμάχους της ότι δεν πρόκειται να επέμβει στη Συρία, μήνυμα που μεταφέρθηκε στο Λονδίνο την περασμένη εβδομάδα μέσω του Τομ Ντόνιλον, του συμβούλου Εθνικής Ασφάλειας του Λευκού Οίκου. Πηγές αναφέρουν ότι ο Ντόνιλον είπε ότι δεν υπάρχει περιθώριο για αυξημένη εμπλοκή των Ηνωμένων Πολιτειών στη Συρία. «Κανείς δεν θέλει να το αγγίξει αυτό. Ούτε ο Λευκός Οίκος, ούτε η Επιτροπή Εξωτερικών Υποθέσεων του Κογκρέσου» ανάφερε στη Telegraph ακόμη ένας λομπίστας.\nΌπως γράφει η εφημερίδα, η διάθεση των ΗΠΑ να βοηθήσουν παρέχοντας όπλα στη συριακή αντιπολίτευση προκειμένου να ανατρέψει το καθεστώς Άσαντ, μειώθηκε καθώς υπήρξαν αναφορές για παρείσφρηση της αλ Κάιντα σε ομάδες ανταρτών.\nΗ στάση των ΗΠΑ σημαίνει ότι οι ελπίδες για τερματισμό της κρίσης στη Συρία μειώνονται, καθώς η χώρα βαδίζει προς έναν μακροσκελή εμφύλιο πόλεμο. «Ζητάμε από την Αμερική και τις χώρες της Δύσης να αναλάβουν τις ευθύνες τους» είπε ο Αμπντουμπασέτ Σιέντα, πρόεδρος του επίσημου Συριακού Εθνικού Συμβουλίου.\n«Όσον αφορά στην Αμερική, συγκεκριμένα, θα θέλαμε να πούμε στον πρόεδρο Ομπάμα ότι το να περιμένει την ημέρα των εκλογών προκειμένου να πάρει μία απόφαση για τη Συρία είναι απαράδεκτο. Δεν μπορούμε να καταλάβουμε πώς μία υπερδύναμη αγνοεί τη δολοφονία δεκάδων χιλιάδων σύρων πολιτών εξαιτίας μίας προεκλογικής εκστρατείας στην οποία ο πρόεδρος μπορεί να νικήσει ή να χάσει. Γι’ αυτό λέμε ότι η απόφαση πρέπει να ληφθεί στο Συμβούλιο Ασφαλείας», προσέθεσε.


Το επιχειρηματικό βήμα της Κορινθίου που δεν έχει σχέση με υποκριτική!\nΣήμερα, Κυριακή 13/9/20, καλεσμένη στην εκπομπή της Σίσσυ Χρηστίδου, “Έλα Χαμογέλα”, ήταν η Μαρία Κορινθίου. Δίνοντας τη δική της συνέντευξη αποκάλυψε πολλά τα οποία δε γνωρίζαμε και το πιο εντυπωσιακό είναι το επιχειρηματικό βήμα της Κορινθίου που αφορά στο περιοδικό Koita!\nΠοιο είναι το επιχειρηματικό βήμα της Κορινθίου\nΤο νέο επιχειρηματικό βήμα της Μαρίας Κορινθίου δεν έχει καμία σχέση με την υποκριτική. Αυτή τη φορά η πανέμορφη ηθοποιός αποφάσισε να συμμετέχει στο free press περιοδικό Koita. Το περιοδικό ξεκινά την κυκλοφορία του τη Δευτέρα 14/9 με διπλό εξώφυλλο. Τον Χάρη Ρώμα ως τον άνθρωπο που «γέννησε» τις επιτυχίες και τον Γιάννη Σπαλιάρα ως Frida Kahlo.\nΑναδρομή στην επαγγελματική ζωή της Μαρίας Κορινθίου\nΗ γνωστή ηθοποιός ξεκίνησε το 2006 μέσα από τη δραματική σειρά του Μανούσου Μανουσάκη, «Κρυφά μονοπάτια» και ακολούθησε η συμμετοχή της στην κωμική σειρά «Ήρθε κι έδεσε» και στους «Singles 2». Τον πρώτο πρωταγωνιστικό ρόλο πήρε στη δραματική σειρά «Ο Γητευτής» και η παρουσία της συνεχίστηκε στην ελληνική τηλεόραση. Από το 2008 ασχολήθηκε με το θέατρο και τον κινηματογράφο μέχρι και σήμερα καθώς πρόκειται να συμμετέχει και στην ταινία «The Greek Job».\nΤο 2018, ξεκίνησε τη δική της σειρά γυναικείων ρούχων, με την επωνυμία “Maria Korinthiou Collection” σε συνεργασία με την εταιρία “Parizianista” και το 2019, εκδόθηκε το πρώτο της παιδικό βιβλίο, με τίτλο “Η Παραμυθοποιός”. Στην εικονογράφηση του συμμετείχε και η κόρη της, Ισμήνη Αϊβάζη.\nΗ Μαρία Κορινθίου κέρδισε σε διαγωνισμό της Ελένης! Η αντίδρασή της! (Video)


Αιθιοπία: Οι πραγματικές τελετές εξορκισμού μέσα από το φακό - Οι κραυγές των «δαιμονισμένων» (φωτό) | ksypnarellhna\nΑιθιοπία: Οι πραγματικές τελετές εξορκισμού μέσα από το φακό - Οι κραυγές των «δαιμονισμένων» (φωτό)\nΟι φωτογραφίες που θα δείτε είναι τόσο ''ζωντανές'' που αν κλείσετε τα μάτια σας θα ακούσετε τους δαιμονισμένους να ζητούν λύτρωση!\nΟ φωτογράφος Ντέιβιντ Τεσίνσκι πήγε στην Αιθιοπία για να βρει πραγματικές τελετές εξορκισμού. Αφού μάζεψε μερικές χρήματα,\nαγόρασε ένα φθηνό αεροπορικό εισιτήριο, βρήκε μερικές επαφές και βρέθηκε στο Αντίς Αμπάμπα. Στην αρχή οι άνθρωποι δεν ήταν πολύ φιλόξενοι, αφού την πρώτη του νύχτα παραλίγο να τον ληστέψουν.\nΤο να βρει τελετές εξορκισμού απαιτούσε να ξυπνάει κάθε πρωί στις 4- 5 π.μ. και να επισκέπτεται εκκλησίες, στις οποίες ήλπιζε να βρει «δαιμονισμένους» ανθρώπους, οι οποίοι θα του επέτρεπαν να τους φωτογραφήσει. Μετά από σχεδόν 2 εβδομάδες βρήκε ένα μέρος κοντά στο Αντίς Αμπάμπα στο οποίο θα λάμβανε χώρα μια τελετή με 150 άτομα, που περίμεναν τον ιερέα Μεμεχίρ. «Οι άνθρωποι έκλαιγαν και ούρλιαζαν. Ο Μεμεχίρ τους χτυπούσε και το ερώτημα που τίθεται είναι, αν ένιωθαν καλύτερα λόγω της μοίρας τους ή όχι.\nΟ Μεμεχίρ είχε εκδιωχθεί από όλες τις εκκλησίες, καθώς κέρδιζε περισσότερα χρήματα από τις ίδιες τις εκκλησίες. Ζητούσε για χρήματα και μια ηλικιωμένη γυναίκα του έδωσε 100 δολάρια, αλλά αυτός πάντα ζητούσε περισσότερα», ανέφερε ο φωτογράφος.


Βόλος: Εμβολιασμένη έγκυος πήγε να γεννήσει και βρέθηκε θετική στον κορωνοϊό\nΜία 29χρονη η οποία γέννησε χθες με καισαρική στο Νοσοκομείο Βόλου, βρέθηκε θετική στον κορωνοϊό σε εξέταση που υποβλήθηκε κατά την είσοδο της στη. Μαιευτική Κλινική.\nΌπως αναφέρει το magnesianews.gr, κατά την είσοδό της στο Νοσοκομείο και τη Γυναικολογική – Μαιευτική Κλινική οι γιατροί της πήραν δείγμα για την προβλεπόμενη εξέταση για την Covid-19.\nΗ νεαρή γυναίκα ήταν τριπλά εμβολιασμένη, ωστόσο το τεστ ήταν θετικό, αν κι εκείνη δεν είχε κανένα σύμπτωμα. Οι γιατροί πιθανολογούν πως μολύνθηκε με την Omicron κι επειδή ήταν πλήρως εμβολιασμένη ήταν και ασυμπτωματική.\nΑμέσως όμως τέθηκε σε εφαρμογή το πρωτόκολλο που υπάρχει και η νεαρή γυναίκα γέννησε το μωράκι της με καισαρική. Το μωρό είναι καλά στην υγεία του και αναμένεται το αποτέλεσμα του τεστ για το εάν είναι κι εκείνο θετικό ή όχι.\nΗ 29χρονη, που είναι κι εκείνη καλά στην υγεία της νοσηλεύεται προληπτικά σε θάλαμο αρνητικής πίεσης.\nΕτικέτες: Βόλος, έγκυος, εμβολιασμένη, κορωνοϊός, νοσοκομείο, πανδημία


Η Προτεραιότητα δεν είναι απόλυτο δικαίωμα..!\n17 Oct 2013/in NEA, Άρθρα /by Σχολές Οδηγών ΖΩΓΡΑΦΟΣ\nΟι δύο οδηγοί και η Κοινωνία της Κυκλοφορίας\nΣτοιχηθείτε όπου σας ταιριάζει!\n“Γνωρίζω κάποιον οδηγό που ξέρει καλά τον κώδικα κυκλοφορίας, φρενάρει όταν πρέπει και ξέρει να χρησιμοποιεί τον κώδικα για το καλό του. Είναι μάστορης στο να πατάει γκάζι και μετά να κατεβαίνει πάλι σε μια κανονική ταχύτητα, να μην κουράζει τη μηχανή του αυτοκινήτου του κι έτσι κατορθώνει πάντα να πορεύεται προσεκτικά και τολμηρά ανάμεσα στ’ άλλα οχήματα. Ένας άλλος οδηγός που γνωρίζω χρησιμοποιεί μιαν άλλη μέθοδο. Περισσότερο από το δικό του αμάξι ενδιαφέρεται για ολάκερη την κυκλοφορία και θεωρεί τον εαυτό του ένα μικρό κομμάτι της. Δε νοιάζεται ούτε να χρησιμοποιήσει τα δικαιώματα που έχει ούτε και να προβάλει ιδιαίτερα τον εαυτό του. Οδηγεί πάντα στο ίδιο πνεύμα με τον οδηγό που πάει μπροστά του και μ’ εκείνον που έρχεται πίσω του και η μόνιμη ικανοποίησή του είναι να μπορούν να πορεύονται όλα τ’ αμάξια μαζί και οι πεζοί.”\nΗ Σύγχρονη κινητικότητα στους δρόμους και τα οδικά συμβάντα είναι μια πραγματικότητα. Τα αίτια αυτών αναλύονται με πολλές θεωρίες και προσεγγίσεις.\nΑφαιρώντας από την εξίσωση, για την ισορροπία του συστήματος της Οδικής Κυκλοφορίας, την αρχή της απροσδιοριστίας του Heisenberg, η οποία θα μπορούσε να δώσει μια διαφορετική – ίσως σήμερα μη αποδεκτή – λύση σε σχέση με την συνύπαρξη. [Η αιρετικότητα, ως συνήθως δεν είναι αποδεκτή σε αρθρωμένες, με γνώμονα το κέρδος κοινωνίες. Όμως η αρχή της απροσδιοριστίας, η οποία ορίζει, ότι είναι αδύνατο να μετρηθεί ταυτόχρονα και με ακρίβεια, ούτε πρακτικά, ούτε και θεωρητικά η θέση η ταχύτητα, ή ορμή, ενός σωματίου, δίνει μια ολιστική λύση στην ασφαλή και βιώσιμη κινητικότητα (βλ. Η ΚτΚ ενστάσεις και παραδοχές)], καταλήγουμε στον Κ.Ο.Κ.\nΣύμφωνα με τον Κ.Ο.Κ. λοιπόν: Παραχώρηση Προτεραιότητας είναι η υποχρέωση του οδηγού οχήματος να μην συνεχίσει ή επαναλάβει την κίνηση ή τους ελιγμούς, εάν με αυτό τον τρόπο θα ανάγκαζε τους οδηγούς των άλλων οχημάτων να μεταβάλλουν απότομα κατεύθυνση ή την ταχύτητα των οχημάτων τους (άρθρο 2).\nΤο θέμα της προτεραιότητας, ποιος θα περάσει δηλαδή πρώτος από ένα κοινό κυκλοφοριακό σημείο (διασταύρωση), και κατ’ επέκταση ποιος θα περάσει δεύτερος, τρίτος κ.λπ. προσπαθούν να λύσουν οι ρυθμιστικοί κανόνες οι οποίοι αποσκοπούν στην ασφαλή και εύρυθμη κυκλοφορία των οχημάτων και των πεζών.\nΕάν δεν τηρούνται οι παρακάτω κανόνες, τότε το κοινό κυκλοφοριακό σημείο, παρουσιάζει την εικόνα που συχνά βλέπουμε σε διασταύρωση που έχουν χαλάσει οι φωτεινοί σηματοδότες…!\nΠλησιάζοντας σε ένα οδικό κόμβο (διακλάδωση) πρέπει σε λιγότερο από 10 δευτερόλεπτα να αποφασίσει ο οδηγός τι χειρισμούς θα κάνει, πώς θα περάσει τη διακλάδωση, και σε ποιόν οφείλει να παραχωρήσει προτεραιότητα.\nΣύμφωνα με την πυραμίδα της προτεραιότητας, η προτεραιότητα έχει την παρακάτω ιεραρχία:\nΟχήματα άμεσης ανάγκης\nΟ από δεξιά ερχόμενος.\nΌμως η σύγχρονη πραγματικότητα θέλει τις διασταυρώσεις δυστυχώς ως “Ζώνες ανταγωνισμού!”\nΟι κανόνες που ρυθμίζουν ποιος πρέπει να παραχωρήσει προτεραιότητα, δεν αρκούν για να αποφευχθούν διάφοροι απρόσμενοι κίνδυνοι όπως:\nΣε όλα αυτά υπάρχει πάντα ο ΚΙΝΔΥΝΟΣ κάποιοι οδηγοί να μη σεβαστούν την προτεραιότητα ή να αλλάξουν χωρίς έλεγχο και ειδοποίηση κατεύθυνση!\nΠώς αντιδρούμε τότε;\nΗ αχαρακτήριστη αγανάκτηση με την οποία διεκδικούμε την προτεραιότητα, αν και πολλές φορές δεν την έχουμε, είναι καρπός του άγχους της εποχής μας… Είναι ίσως η αιτία των περισσοτέρων τροχαίων συμβάντων (ατυχημάτων και δυστυχημάτων).\nΣτοιχηθείτε λοιπόν όπου σας ταιριάζει..!\nΟι νέες δοκιμασίες για το δίπλωμα Μοτοσικλέτας\nΗ μη σωστή χρήση του εγκεκριμένου προστατευτικού κράνους κλειστού τύπου.\nΗ μη σωστή χρήση του αντανακλαστικού γιλέκου\nΗ μη χρήση ή η μη σωστή χρήση του προβλεπόμενου προστατευτικού ρουχισμού\nΗ μη στερέωση του δικύκλου στο στήριγμα (πλαϊνό ή κεντρικό).\nΗ ανατροπή του δικύκλου.\nΗ κίνηση του δικύκλου με το πλαϊνό στήριγμα μη αναδιπλωμένο.\nΗ μη στήριξη του δικύκλου στο στήριγμα του.\nΤο πάτημα του ποδιού του υποψηφίου στο έδαφος.\nΤο μη κράτημα των ποδιών πάνω στα υποπόδια.\nΤο πάτημα των οριογραμμών της λωρίδας.\nΤο άγγιγμα των κώνων.\nΗ ανατροπή του δικύκλου\nΗ κάλυψη της απόστασης σε χρόνο μικρότερο ή ίσο των 15 δευτερολέπτων.\nΗ μη αλλαγή μιας τουλάχιστον ταχύτητας εντός της ειδικής λωρίδας.\nΗ μη επιτάχυνση σε όλο το μήκος της ειδικής λωρίδας.\nΤο πάτημα των οριογραμμών των λωρίδων.\nΥπέρβαση του χρόνου κίνησης εντός της ειδικής λωρίδας των πενήντα πέντε (55) ή σαράντα (40) σε χρόνο μεγαλύτερο των οκτώ (8) ή πέντε (5) δευτερολέπτων κατά περίπτωση.\nΤο άγγιγμα του εμποδίου.\nΜη ακινητοποίηση του δικύκλου μετά από απόσταση δεκαοκτώ (18) και δεκαπέντε (15) μέτρων κατά περίπτωση.\nΟι Νέες Δοκιμασίες: Κάντε κλικ στην εικόνα για μεγέθυνση\nΚυκλοφοριακή Αγωγή και ΑμεΑ…!\nΜια ξεχωριστή εκπαιδευτική διαδικασία, για εκπαιδευτές και εκπαιδευόμενους, σε σχέση με τις δράσεις για την Οδική Ασφάλεια, από τις Πρότυπες Σχολές Ζωγράφος.\nΈνα συγκινητικό και συνάμα σημαντικό πρόγραμμα κυκλοφοριακής αγωγής για άτομα με ειδικές εκπαιδευτικές ανάγκες ολοκληρώθηκε.\nΤο πρόγραμμα που ξεκίνησε δειλά, περιελάμβανε βασικές διατάξεις κυκλοφορίας, και σαν χαρακτηριστικό του γνώρισμα αναδείχτηκε η ευελιξία στην δομή, και η συνεχής τροποποίηση θεματικών στόχων και υλικών. Η εναλλαγή ρόλων για τους εκπαιδευτές και τους εκπαιδευόμενους, ήταν το κυρίαρχο και απέδειξε ότι αν και φαινομενικά είχε απλούς στόχους όπως:\nτη διάκριση βασικών σημάτων του κώδικα οδικής κυκλοφορίας,\nτην αναγνώριση και χρήση των σηματοδοτών, των διαγραμμίσεων και των διαβάσεων πεζών, και\nτον προσανατολισμό στο χώρο (αριστερά – δεξιά – αριστερά, μπροστά – πίσω, δίπλα από, πάνω από…\nαυτά αποδείχτηκαν πολύπλοκα αλλά ουσιώδη για τη ζωή των ατόμων της συγκεκριμένης “ομάδας κυκλοφοριακής αγωγής”.\nΜετά το τέλος της εκπαίδευσης, ο υπεύθυνος του προγράμματος κος Άρης Ζωγράφος σημείωσε:\n“Ήταν πρόκληση και ένα στοίχημα για μας, να μετρηθούμε με την βεβαιότητα ότι μπορούν οι συνάνθρωποί μας με ειδικές δεξιότητες, να κυκλοφορούν, μόνοι τους και με ασφάλεια! Το μάθημα ζωής που πήραμε σαν εκπαιδευτές, ήταν πρωτόγνωρο, αφοπλιστικό, συγκινητικό και λυτρωτικό συνάμα! Η ώρα στο μάθημα πέρασε με συνεχής εναλλαγές ρόλων και στόχων, σαν μια στιγμή…!\nΤα παιδιά με ειδικές εκπαιδευτικές ανάγκες, αποτελούν μία πραγματικότητα της σύγχρονης κοινωνίας και η συνθήκη τους βρίσκεται σε μία συνεχή διεκδίκηση ζωής από τους γονείς, τους εκπαιδευτικούς και τους ειδικούς. Οποιαδήποτε προσπάθεια εκπαίδευσης αυτών των παιδιών προσανατολισμένη στην αυτόνομη ή ημι-αυτόνομη ζωή τους κρίνεται ζωτικής σημασίας. Ιδιαίτερα, η άσκηση σε γνώσεις, στάσεις και δεξιότητες ζωής – όπως είναι η εκμάθηση βασικών κανόνων κυκλοφοριακής συμπεριφοράς – συνιστά βασική προτεραιότητα στην εκπαιδευτική ολοκλήρωση των παιδιών με ειδικές ανάγκες.”\nΑκόμα και σήμερα παραμένει ζητούμενο, ο σχεδιασμός και η εφαρμογή ενός προγράμματος κυκλοφοριακής αγωγής (που θα περιλαμβάνει: εκμάθηση βασικών κανόνων κυκλοφοριακής συμπεριφοράς, άσκηση στον προσανατολισμό, χρήση μέσων μαζικής μεταφοράς, ασφάλεια στη διάβαση ως πεζοί κ.ά.) σε παιδιά με ειδικές εκπαιδευτικές ανάγκες, τα οποία παρακολουθούν τις δραστηριότητες ενός κέντρου ημερήσιας φροντίδας που στην κυρίαρχη εκπαιδευτική ατμόσφαιρα διαμορφώνουν οι διαφορετικοί ψυχισμοί και τα αγωνιώδη…\nθέλω να πω…!\nΉταν συγκινητικό και συνάμα σημαντικό να βλέπεις μεγάλους ανθρώπους να ξεδιπλώνουν με το δικό τους μοναδικό τρόπο μνήμες, εικόνες και ήχους όπως τους έχουν πλάσει και έχουν παγιωθεί στο μυαλό τους.\nΜε υπερηφάνεια σας εκθέτουμε μερικά δώρα των παιδιών στους εκπαιδευτές:\nΚαι τους ευχαριστούμε…!\nΠΕΙ – Αναγκαιότητα και απαίτηση για την Οδική Ασφάλεια!\nΠΕΙ & Οδική Ασφάλεια!\nΗ επιμόρφωση των επαγγελματιών οδηγών είναι απαραίτητη όσο ποτέ άλλοτε. Σήμερα, πέρα από την αναγκαιότητα της γνωριμίας με τα επιτεύγματα της σύγχρονης τεχνολογίας που έχουν ενσωματωθεί στα σύγχρονα οχήματα, η ανάγκη για αλλαγή οδηγητικής συμπεριφοράς κραυγάζει σε κάθε χιλιόμετρο που διανύουμε…!\nΣε συνεργασία με το Εργαστήριο Ύπνου του νοσοκομείου “Aγιος Παύλος”. Με βάση το Ερωτηματολόγιο του AAA Foundation for Traffic Safety των Η.Π.Α.\nQuiz Ύπνου »\nΜην ντρέπεστε που νυστάζετε … Ο ύπνος είναι ανάγκη όχι ντροπή!\nΌταν οδηγείς, το να είσαι νυσταγμένος ή να αισθάνεσαι κόπωση είναι επικίνδυνο. Η νύστα μειώνει τα αντανακλαστικά του οδηγού και κατά συνέπεια αυξάνει το χρόνο αντίδρασης, μειώνει την αίσθηση του τόπου και καταστρέφει την κρίση, όπως ακριβώς τα ναρκωτικά και το αλκοόλ.\nΠολλά ατυχήματα και μάλιστα πολύνεκρα έχουν σαν αίτιο τη νυσταγμένη οδήγηση.\nΟι περισσότεροι άνθρωποι γνωρίζουν ότι είναι επικίνδυνο να οδηγείς μεθυσμένος, αλλά δεν μπορούν να συνειδητοποιήσουν ότι η υπνηλία στην οδήγηση είναι τόσο μοιραία όσο και το να οδηγείς μεθυσμένος!\nΜήπως κοντεύεις να κοιμηθείς…\nΤι είναι ο ψηφιακός ταχογράφος\nΕίναι μια συσκευή προοριζόμενη να τοποθετηθεί στα οδικά οχήματα για να δεικνύει και να καταγράφει αυτόματα ή ημιαυτόματα τις ενδείξεις για την πορεία των οχημάτων αυτών και για ορισμένες χρονικές περιόδους εργασίας των οδηγών τους.\nΑναλυτική Παρουσίαση ~ Νομοθετικό Πλαίσιο\nΗ συσκευή ελέγχου στοχεύει στην καταγραφή, αποθήκευση, απεικόνιση, εκτύπωση και έξοδο δεδομένων που έχουν σχέση με τη δράση του οδηγού.\nΗ συσκευή ελέγχου περιλαμβάνει καλώδια, έναν ανιχνευτή κίνησης και μια μονάδα οχήματος.\nΗ συσκευή ελέγχου περιλαμβάνει μια μονάδα επεξεργασίας, μνήμη δεδομένων, ωρολόγιο πραγματικής ώρας, δύο διατάξεις διασύνδεσης έξυπνης κάρτας (οδηγού και συνοδηγού), εκτυπωτή, μονάδα ένδειξης, μονάδα οπτικής προειδοποίησης, σύνδεσμο βαθμονόμησης/τηλεφόρτωσης, καθώς και εξοπλισμό για την εισαγωγή δεδομένων από τον χρήστη.\nΗ συσκευή ελέγχου μπορεί να συνδεθεί και με άλλες συσκευές μέσω επιπρόσθετων συνδέσμων.\nΟποιαδήποτε συμπερίληψη εντός, ή σύνδεση με τη συσκευή ελέγχου ή κάποιο άλλο όργανο, συσκευή, ή συσκευές, εγκεκριμένες ή μη, απαγορεύεται να επεμβαίνει ή να μπορεί να επέμβει καθ’ οιονδήποτε τρόπο στην ομαλή και ασφαλή λειτουργία της συσκευής ελέγχου και στις διατάξεις του εν λόγω κανονισμού.\nΟι χρήστες των συσκευών ελέγχου αναγνωρίζονται από τη συσκευή μέσω της κάρτας ταχογράφου.\nΗ συσκευή ελέγχου παρέχει επιλεκτικά δικαιώματα πρόσβασης σε δεδομένα και λειτουργίες ανάλογα με το είδος του χρήστη ή/και της αναγνώρισης.\nΗ συσκευή ελέγχου καταγράφει και αποθηκεύει δεδομένα στη μνήμη της και στις κάρτες ταχογράφων.\nΑυτό γίνεται σύμφωνα με τη οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών.\nΕίσοδος σε διασταύρωση με πυκνή κυκλοφορία\nΔιασταυρώσεις και κανόνες\nΣε διασταύρωση με πυκνή κυκλοφορία δεν πρέπει ποτέ να ξεκινάτε, αν υπάρχει κίνδυνος να ακινητοποιηθείτε μέσα σε αυτήν ή να παρεμποδίσετε την κυκλοφορία. Υπάρχει περίπτωση σε μερικές διασταυρώσεις να συναντήσετε διαγράμμιση με εγκάρσιο σταυρωτό δίκτυ κίτρινου χρώματος. Απαγορεύεται να σταματήσετε σε αυτήν τη διαγραμμισμένη περιοχή.\nΚανόνες διελεύσεως από διασταυρώσεις ανάλογα με τη σηματοδότηση ή τη σήμανσή τους.\nΚινούμενοι στο οδικό δίκτυο θα βρεθείτε σε:\nΓια την κυκλοφορία των οχημάτων σε κάθε μια από αυτές τις διασταυρώσεις, ισχύουν ιδιαίτεροι κανόνες, όπως αυτοί αναλύονται παρακάτω.\nΔιασταυρώσεις χωρίς σήμανση\nΣε αυτές τις περιπτώσεις οφείλετε να παραχωρήσετε την προτεραιότητα στα οχήματα που έρχονται από δεξιά σας\nΟ έλεγχος σε τέτοια διασταύρωση ακολουθεί τη σειρά:\nΔεξιά (προσεγγίζοντας την έναρξη της διασταυρώσεως).\nΑριστερά (στο νοητό σημείο διακοπής πορείας).\nΔεξιά [πριν διασχίσετε τη (νοητή ή όχι) διαχωριστική γραμμή των ρευμάτων κυκλοφορίας].\nΠρέπει να θυμάστε ότι από τη στιγμή που κάποια οδός, όσο μικρή και αν είναι, είναι ελεύθερη για τη δημόσια κυκλοφορία εφαρμόζονται οι ισχύοντες κανόνες προτεραιότητας. Στην ειδική περίπτωση που εξέρχεσθε από κάποιο χωματόδρομο, πρατήριο καυσίμων ή ιδιωτική οδό πρέπει να παραχωρήσετε την προτεραιότητα στους οδηγούς της κύριας οδού.\nΘυμηθείτε ότι: Η προτεραιότητα είναι κανόνας, ποτέ δικαίωμα!\nΝα λαμβάνετε υπόψη τα ενδεχόμενα λάθη οδηγήσεως των άλλων. Εάν δεν έχετε προτεραιότητα, τότε πρέπει να σεβασθείτε την προτεραιότητα των άλλων μειώνοντας για παράδειγμα την ταχύτητα ή διακόπτοντας την πορεία του οχήματός σας στη διασταύρωση χωρίς σήμανση.\nΔιασταυρώσεις με σήμανση\nΗ προτεραιότητα καθορίζεται από την σήμανση.\nΠλατεία.Η κυκλοφορία σε διασταύρωση μορφής κυκλικού κόμβου.\nΟ κυκλικός κόμβος αποτελείται από ένα κεντρικό επίπεδο (ανάχωμα) που είναι αδιάβατο για τα αυτοκίνητα και περικυκλωμένο από οδό κινήσεως μονής κατευθύνσεως.\nΣτον κυκλικό κόμβο ισχύει η εκ δεξιών προτεραιότητα, εκτός αν υπάρχει ειδική σήμανση που ρυθμίζει τις προτεραιότητες διαφορετικά.\nΚατά γενικό κανόνα η κυκλοφορία σε αυτόν γίνεται ως εξής:\nΠαραμένετε στη δεξιά λωρίδα εάν σκοπεύετε να κινηθείτε απέναντι ή δεξιά.\nΕάν σκοπεύετε να κατευθυνθείτε αριστερά ή να διανύσετε το μισό κυκλικό κόμβο, τότε επιλέγετε τη μεσαία λωρίδα ή την αριστερή.\nΕάν δεν γνωρίζετε την έξοδό σας, παραμείνετε στη δεξιά λωρίδα.\nΔιασταυρώσεις με φωτεινούς σηματοδότες\nΌταν οι σηματοδότες λειτουργούν κανονικά, το χρώμα τους καθορίζει την πορεία που θα ακολουθήσετε και οι ενδείξεις τους υπερισχύουν οποιωνδήποτε πινακίδων προτεραιότητας που είναι τοποθετημένες πάνω στο σηματοδότη.Οι πινακίδες αυτές ρυθμίζουν την προτεραιότητα μόνον όταν οι σηματοδότες είναι σβηστοί (βλάβη κλπ.).\nΤο πιο διαδεδομένο σχήμα των σηματοδοτών είναι το κυκλικό.Παρ’ όλα αυτά μπορείτε να συναντήσετε σηματοδότες σε σχήμα βέλους.\nΟι φωτεινοί σηματοδότες σε σχήμα βέλους.\nΕκτός από την πληροφορία που παρέχεται από το χρώμα τους (κόκκινο, κίτρινο, πράσινο), αυτοί οι φωτεινοί σηματοδότες υποδεικνύουν και την πορεία προς την οποία επιτρέπεται ή απαγορεύεται να κινηθείτε ανάλογα με τη φωτεινή ένδειξη του βέλους του σηματοδότη\nΤο κίτρινο βέλος που αναβοσβήνει\nΣας επιτρέπει να στρίψετε δεξιά ή αριστερά έστω και αν υπάρχει κόκκινο φανάρι για την ευθεία κίνηση. Στην περίπτωση αυτή, όμως, οφείλετε να παραχωρείτε την προτεραιότητα στους πεζούς, που διασχίζουν την οδό, και στους οδηγούς, που κινούνται σε οποιαδήποτε τεμνόμενη λωρίδα κυκλοφορίας με αυτήν που εσείς ακολουθείτε.\nΌταν οι σηματοδότες δεν λειτουργούν\nΌταν οι σηματοδότες δεν λειτουργούν (είναι όλοι σβηστοί) και δεν υπάρχει σήμανση με πινακίδες, ισχύει ο κανόνας της εκ δεξιών προτεραιότητας.\nΌταν οι σηματοδότες δεν λειτουργούν (είναι όλοι σβηστοί) και υπάρχει σήμανση με πινακίδες, η προτεραιότητα καθορίζεται από τις πινακίδες.\nΌταν οι σηματοδότες δεν λειτουργούν και αναβοσβήνει κίτρινο φως, τότε όσοι έρχονται από την πλευρά που αναβοσβήνει το κίτρινο φως, οφείλουν να παραχωρήσουν την προτεραιότητα στους πεζούς και στους κινούμενους προς τις υπόλοιπες κατευθύνσεις των οδών.


ΑΝΑΜΝΗΣΕΙΣ ΤΟΥ ΤΑΤΣΗ ΓΑΛΑΤΗ ΑΠΟ ΤΗΝ ΑΝΤΙΣΤΑΣΗ ΣΤΟ ΘΙΑΚΙ – Ithacanews\n26 Ιανουαρίου 2018 Tilemahos Karavias 0 Comment Εφημερίδα «ΙΘΑΚΟΣ»\nΠρώτη του Μάη του 1941. Μετά την κατάρρευση του αλβανικού μετώπου, γύρισα στην Ιθάκη. Ήμουν φαντάρος και υπηρετούσα στο στρατιωτικό νοσοκομείο Πατρών. Από τον Οκτώβρη του 1941 αρχίσαμε να μαζεύουμε όπλα, μαζί με τον ξάδελφό μου, Μασογιάννη Γαλάτη. Πήραμε από τον Πλατρειθιά δύο γκράδες. Τον ένα μας τον έδωσαν χωρίς πληρωμή, τον άλλον τον αγοράσαμε με 8 οκάδες στάρι, μαζί με 15 σφαίρες. Ένα βράδυ κινήσαμε από τον Πλατρειθιά, από το βουνό και περάσαμε από το σπίτι του Γιώργου του Παξινού (ή Πάρου) για να μας δείξει το μονοπάτι που πάει από το βουνό για το Κιόνι, για ν’ αποφύγουμε τους Ιταλούς που ήταν στις Φρίκες.\nΣτο Κιόνι είχαμε το συνεργείο μας και τα επισκευάσαμε.\nΤο Φλεβάρη του 1942, αρχίσαμε να οργανωνόμαστε. Την αρχή την έκαναν ο Στάθης Παΐζης, ο Γεράσιμος ο Μηλιαρέσης, Αναστάσιος Γαλάτης, Στράτος Μωραΐτης, Σπύρος Καλλίνικος, Κώστας Κομνηνός, Μασογιάννης Γαλάτης, Κώστας Μωραΐτης.\nΕγώ από τότε άρχισα να μεταφέρω από Κιόνι – Ξηρόμερο συνδέσμους, αργότερα και αντάρτες, με το Άγιος Σπυρίδων (ή Τσαρούχι) που ήταν το πρώτο σκάφος που βγήκε στο ΕΛΑΝ. Με τη συνθηκολόγηση των Ιταλών, βγήκαν και άλλα δύο σκάφη: το Νήριτος, ιδιοκτησία του Πάνου Ραυτόπουλου και το Άγιος Ιωάννης του Ανδρέα Καραντζή.\nΜε αυτά τα τρία σκάφη μεταφέραμε όλο το πολεμικό υλικό που μάζεψαν οι οργανώσεις της Κεφαλλονιάς, από Κεφαλλονιά στο Ξηρόμερο, από πιστόλι μέχρι και βαρύ πυροβολικό. Αυτά τα φορτώναμε κοντά στα Κομιτάτα, στη θέση Κακόκειλο και από καταμεσίς Σάμης και Πόρου στη θέση Κουτσουπιά. Όλα τα βουνά της Κεφαλλονιάς ήταν γεμάτα όπλα, γιατί υπήρχαν πολλές χιλιάδες ιταλικού στρατού σ’ αυτή.\nΗ μεγάλη δράση έγινε το 144. Βγαίναμε για περιπολίες, κάναμε έλεγχο στα διάφορα σκάφη. Δεν είχαμε πετρέλαιο και καίγαμε αντί αυτού ελαιόλαδο.\nΤότε έβγαλαν τον Άγιο Δημήτρη, της εταιρίας του Λεσηνιού, οι συναγωνιστές Σήμος Λουκέρης και Θανάσης Μπλούμης. Τότε ήταν το Άγιος Δημήτρης ένα από τα γρηγορότερα καΐκια, είχε καινούργια μηχανή και μεγάλη. Έκαναν μερικά ταξίδια ως το Κιόνι. Μετά μας το παράδοσαν εμάς, στον Αναστάσιο Γαλάτη, από το Κιόνι Ιθάκης μηχανικό και στο Σπύρο Φατούρο από την Εύγηρο της Λευκάδας, Καπετάνιο. Προσθέσαμε μεγαλύτερο οπλισμό και είχαμε 1 βαρύ πολυβόλο – ιταλικό μπερέτα – και δύο οπλοπολυβόλα, τον ατομικό οπλισμό και χειροβομβίδες.\nΕκείνο που αλλάζαμε τακτικά ήταν το πλήρωμα. Μόνο εγώ και ο Σπύρος είμαστε ως το τέλος.\nΑρχίσαμε την καταδίωξη, μέρα και νύχτα, είχαμε γίνει ο φόβος και ο τρόμος στα επίταχτα των Γερμανών. Έλεγαν Άγιος Δημήτριος φάντασμα. Του αλλάζαμε χρώμα, του βάζαμε πανιά, του αφαιρούσαμε πανιά.\nΜια μέρα δεν θυμάμαι καλά την ημερομηνία, είμαστε στο στόμιο του Αχελώου ποταμού, καμουφλαρισμένοι. Έρχεται ένας σύνδεσμος με άλογο και μας φέρνει ένα σημείωμα από το Μεσολόγγι, οτι μόλις καθίσει ο ήλιος θα φύγουν από το Μεσολόγγγι τρία καΐκια. Το ένα αρκετά μεγάλο, γύρω στους 200 τόνους, εξοπλισμένο, είχε στην πρύμνη του ένα αντιαεροπορικό ταχυβόλο και 17 Γερμανούς με πλήρη οπλισμό, αυτόματα, χειροβομβίδες κ.λπ. Τα άλλα δύο έχουν από δύο Γερμανούς και το πλήρωμα. Είχαν φορτίο πολεμικό υλικό και τρόφιμα. Έπρεπε πάση θυσία να μην φτάσουν στον προορισμό τους, να τα καθυστερήσουμε, να τα πάρει η ημέρα. Την ημέρα είχαν το φόβο και σε μας, αλλά και στα αεροπλάνα. Είμαστε καθ’ όλα έτοιμοι και περιμέναμε. Κατά τις 1 1/2 ώρα τα μεσάνυχτα, ακούσαμε τις μηχανές από τη νηοπομπή. Τους αφήσαμε να πλησιάσουν και τους κάναμε την επίθεση. Χτυπήσαμε το μεγάλο από την πλώρη, για να μην μπορεί να μας χτυπήσει, γιατί ήταν στην πρύμνη του το ταχυβόλο. Χτυπιόμαστε πολλή ώρα, είχε δε μαΐστρο φρέσκο που δυσκόλευε, λίγο τη σκόπευση. Το πήγαμε κυνηγώντας ως κοντά στην Κεφαλλονιά.\nΓυρίζοντας πίσω το ένα από τα δύο καΐκια πήγε προς το Μεσολόγγι και το άλλο πήγε προς τον Αστακό. Το καταδιώξαμε, τους χτυπήσαμε και τραυματίστηκε ένας του πληρώματος που καθόταν στο τιμόνι. Τότε παραδόθηκαν. Πήγε ένας από το πλήρωμα το δικό μας επάνω και αφόπλισε τους Γερμανούς. Τότε ζυγώσαμε και πήραμε τους Γερμανούς ατο δικό μας καράβι, μην μας το ανατινάξουν που είχε πολεμικό υλικό. Είχε 5.500 νάρκες ξηράς, πολλά κιβώτια δυναμίτες, καψούλια, παγίδες ξύλινες. Το ρυμουλκήσαμε και το πήγαμε μέσα από το νησί Πεταλά, στον ορμίσκο Οβριά. Σε διάστημα 20 ώρες δεν είχε μείνει στο σκάφος τίποτα, μαζί με το υλικό στείλαμε και τους αιχμαλώτους και φύγαμε συνεχίζοντας την καταδίωξη.\nΣτο πρώτο 10ήμερο του Ιουνίου, κάναμε την πρώτη αποβίβαση στη Νηρά της Λευκάδας, με δύο σκάφη, το Άγιος Δημήτριος και το Άγιος Σπυρίδων (ή Τσαρούχι). Βγάλαμε (60) εξήντα αντάρτες με επικεφαλή τον καπετάν Φουρτούνα (ή Στάθη Λιάκα).\nΑπό κει το «Τσαρούχι» γύρισε στο Κιόνι. Εμείς με το Άγιος Δημήτριος πήγαμε στο Μύτικα, στη θέση Αγριλιάς, πήραμε άλλους 45 αντάρτες και τους μεταφέραμε στη Νικιάνα της Λευκάδας. Σ’ αυτή την επιχείρηση, ο ΕΛΑΣ είχε μεγάλες απώλειες. Από τους 29 που οπισθοχώρησαν στη Νηρά οι 27 πιάστηκαν αιχμάλωτοι και τους εκτέλεσαν επιτόπου. Οι άλλοι δύο γλίτωσαν με μια σχεδία και πέρασαν στην Ιθάκη. Ήταν ο Γιώργος ο Κουτσουβέλης και ο Πάνος ο Καλλίνικος από το Κιόνι της Ιθάκης.\nΙΘΑΚΗ, 19 ΙΟΥΝΙΟΥ 1944\nΑναχωρήσαμε από τις Φρίκες 3 η ώρα το απόγευμα για Λεσήνι Ξηρομέρου, μεταφέροντας το Αρχηγείο της Κεφαλλονιάς, που αποτελείτο από τον ταγματάρχη Γεώργιο Κατσίμπα, το Γέρο – Δία και το Βάκχο.\nΤο σύνολο μέσα στο σκάφος πλήρωμα και ΕΛΑΣίτες είμαστε, δεν θυμάμαι ακρίβεια, αλλά ίσως είμαστε 47. Πέσαμε σε ενέδρα, από προδοσά και μας περίμεναν 100 Γερμανοί και άλλοι τόσοι ταγματασφαλίτες. Η ΠΡΟΔΟΣΙΑ ΑΠΟ ΠΟΥ;;;\nΜας άφησαν και αγκυροβολήσαμε και κατόπιν μας χτύπησαν με πολυβόλα, όλμους, αυτόματα. Πολλοί απ’ αυτούς ήταν στα 60 μέτρα μακριά από μας. Από το πλήρωμα του σκάφους είμαστε 10 άτομα. Γλίτωσαν οι εξής: Καπετάνιος Σπύρος Φατούρος – Εύγηρο Λευκάδας, Αναστάσιος Γαλάτης – Κιόνι Ιθάκης – Μηχανικός – Φώτης Γιαννούτσος – Καστός Ιθάκης – Χρήστος Ταρκαζίκης (Λιάτσος) – Αστακός Αιτωλοακαρνανίας.\nΑυτοί οι 4 είναι στη ζωή. Από το αρχηγείο γλίτωσαν και είναι στη ζωή ο ταγματάρχης Κατσίμπας Γεώργιος και Σπύρος Λουκάτος, ίσως και 3 ακόμη μαζί με το Δία και το Βάκχο.\nΈπιασαν και άλλους (15) αιχμαλώτους που τους κρέμασαν λίγο αργότερα, στα καλύβια Αγρινίου. Τους υπόλοιπους τους έχουμε θαμμένους στη Μπούκα του Λεσηνιού.\nΠροσπαθήσαμε να φύγουμε, απολύσαμε τους κάβους και κάναμε ανάποδα. Μια όμως ριπή χτύπησε στο Ρεγουλατόρο της μηχανής και έμεινε η μηχανή στο πολύ αργά και λίγο αργότερα άλλη ριπή τρύπησε το δεπόζιτο του πετρελαίου και χύθηκε όλο το πετρέλαιο. Τότε φώναξα “παιδιά στη θάλασσα να μην πιαστούμε ζωντανοί”. Βγαίνοντας από τη θάλασσα πηγαίναμε από θάμνο σε θάμνο μπρος πήγαινε ο Χρήστος ο Λιάτσος. Σε απόσταση δέκα μέτρων ακούμε κάποιον να λέει: «ε, ωρέ Λιάτσο ζήσε» ήτο ένας ταγματασφαλίτης από τον Αστακό. Γνώριζε το Χρήστο και δεν το χτύπησε. Εμάς δεν μας είδε. Με το αυτόματο στο χέρι αλλάξαμε πορεία και εντωμεταξύ, νύχτωσε. Εμείς πιάσαμε το βουνό.\nΤην άλλη μέρα το πρωί κατεβήκαμε πιο κάτω και μάθαμε πως οι Γερμανοί έφυγαν. Κατέβηκε ο Γέρο – Δήμος που ήταν γιατρός με 15 αντάρτες μήπως είναι κανένας τραυματίας. Το απόγευμα ο γέρο Δήμος με τους ΕΛΑΣίτες έφυγε και μείναμε οι (4) του ΕΛΑΝ στο Λεσίνι. Το βράδυ πέσαμε να κοιμηθούμε τσακισμένοι από την ταλαιπωρία. Το χάραμα μας ξύπνησε ο σκοπός και βρεθήκαμε πάλι κυκλωμένοι. Είχαν κάνει πάλι επίθεση. Είμαστε μόνο οι (4) από το πλήρωμα του ΕΛΑΝ. Δεν είχαμε άλλη διέξοδο παρά μόνο από το βάλτο. Για καλή μας τύχη βρέθηκε το παιδί ενός ψαρά που ήξερε το βάλτο και τα καταφέραμε να βγούμε. Από το χάραμα το βράδυ μας είχαν δει οι Γερμανοί και μας βάλανε με πολυβόλο. Αλλά είμαστε μακριά. Την άλλη μέρα συναντηθήκαμε με τον ταγματάρχη Γεώργιο Κατσίμπα που είχε γλιτώσει τραυματισμένος στο χέρι. Σ’ ένα ξωκλήσι του Σωτήρα καθίσαμε όλη τη μέρα και την επόμενη φύγαμε. Εγώ και ο Γιάννης Γιαννούτσος πήγαμε στου παπα Σωτήρη το ποτάμι. Μας είχαν πει οτι είναι ένα σκάφος γρήγορο από τη Ζάκυνθο να το επιτάξουμε για καταδίωξη αλλά δεν το προλάβαμε, είχε φύγει. Τότε πήραμε ένα πολύ μικρό 5 1/2 μέτρα και βγήκαμε περιπολία. Είμαστε οι (4) του ΕΛΑΝ και ήρθε και ένας Ελασίτης. Ήρθε με το ζόρι, εμείς δεν τον θέλαμε γιατί και το σκάφος ήταν μικρό και δεν ήταν και άνθρωπος της θάλασσας. Στήσαμε ενέδρα στη νήσο Οξιά σ’ ένα σκάφος που περνούσε, γρήγορα το αιχμαλωτίσαμε. Στο πίσω μέρος της Οξιάς ήταν κρυμμένες (2) πετρελάκατες γερμανικές. Μας επιτέθηκαν. Εγκαταλείψαμε το καΐκι και προλάβαμε και πέσαμε στα ρηχά νερά που δεν μπορούσαν να’ ρθουν οι Γερμανοί. Εδώ χάσαμε τον Ελασίτη. Ασφαλώς δεν θα ήξερε μπάνιο.\nΤελευταίο 10ήμερο του Ιουλίου 1944 μας έστειλαν ενισχύσεις. Από το 2/79 ήρθε ο Καπετάν Φρίξος, ο Αντώνης ο Τσιντήλας , ο Χρήστος ο Βρεττός. Πλην του Φρίξου οι άλλοι δύο ζουν στην Ιθάκη. Ανάλαβε τη διοίκηση του ΕΛΑΝ ο Φρίξος. Πήραμε διαταγή παν σκάφος που εξυπηρετείται ο Γερμανός έστω και ενός τόνου να κρύβεται ή να βυθίζεται. Αυτές τις μέρες ήρθαν και από την Ιθάκη πολλοί συναγωνιστές για ενίσχυση του ΕΛΑΝ.\n13 Σεπτέμβρη 1944. Ένα οπλιταγωγό με στρατό από 1500 Γερμανούς ταξίδευε από Πάτρα για άγνωστο κατεύθυνση! Έξω από το Μάρμακα της Ιθάκης τους επιτέθηκαν δύο (2) αεροπλάνα Εγγλέζικα και το ανάγκασαν να προσαράξει στην αμμουδιά. Το ένα αεροπλάνο κτυπήθηκε από το οπλιταγωγό και έπεσε στη θάλασσα. Καταμεσίς Φρίκες – Κιόνι. Πήγαν δύο συναγωνιστές με μια βάρκα και τους γλίτωσαν. Το απόγευμα ένα ρυμουλκό ανοικτής θαλάσσης το “Μαρία Αντουανέτα” πήγε και απεκόλλησε το οπλιταγωγό, μετά πήγε στις Φρίκες, να πάρει αρκετούς Γερμανούς που είχαν πάει από το Μάρμακα στον Πλατρειθιά. Όλες αυτές τις κινήσεις τις παρακολουθούσαν απότο πρωί. Φεύγουν από το Κιόνι άντρες του ΕΛΑΝ και έφεδροι του ΕΛΑΣ Κιονίου με επικεφαλής τον καπετάν Φρίξο. Άνοιξαν μάχη και αιχμαλώτισαν το βαπόρι. Έπιασαν (2) Γερμανούς (ο ένας βαριά τραυματισμένος) αιχμαλώτους και καμιά δεκαριά Ιταλούς. Το πλήρωμα του σκάφους πήρε το βαπόρι και ήρθαν στο Κιόνι και από το Κιόνι φύγαμε για το Βαθύ της Ιθάκης. Κατά πάσα πιθανότητα οι Γερμανοί από το οπλιταγωγό ειδοποίησαν οτι πήραμε το βαπόρι. Μόλις νύχτωσε που φύγαμε από το Κιόνι, στο ενδιάμεσο Κιόνι – Βαθύ μας επετέθησαν δύο κανονιοφόροι. Άναψαν τους προβολείς και μας έβαλαν με πολυβόλα και με κανονάκι των 6,5. Εμείς εγκαταλείψαμε το βαπόρι πέφτοντας στη θάλασσα. Αυτοί χτυπούσαν με τους προβολείς. Στη θάλασσα γινόταν μια κόλαση πυρός. Χάθηκαν οι συναγωνιστές Γεώργιος Τριλίβας και ο παπαφώτης Ιωάννης. Επίσης ένας αεροπόρος και όλο το πλήρωμα του βαποριού. Το ίδιο βράδυ μαζί με το βαπόρι μας βούλιαξαν κι ένα καΐκι τη “Δημοκρατία”. Με πολύ ταλαιπωρία και κόπο φτάσαμε στη στεριά. Μετά από λίγες μέρες αποχτίσαμε νέα σκάφη για καταδίωξη.\nΤο ένα σκάφος ονομάζετο «Δύο φίλοι». Οι δύο φίλοι ήταν ένας Έλληνας από την Πάτρα κι ένας Γερμανός που έκαναν μαύρη αγορά. Σ’ αυτό το σκάφος πήγα εγώ μηχανικός και ο Χρήστος ο Κοτσόργιος καπετάνιος. Μια ιταλική πετρελάκατο την ανέλαβε ο Σπύρος ο Φατούρος καπετάνιος και ο Κώστας ο Κουτσουβέλης από τις Φρίκες μηχανικός. Και άλλα δύο καΐκια τα ονομάσαμε το ένα “Δία” και το άλλο «Βάκχο». Κάναμε περιπολίες και είχαμε όλον τον έλεγχο.\nΦεύγοντας οι Γερμανοί μας κυνήγησαν οι Εγγλέζοι. Μια μέρα τρία αντιτορπιλικά εγγλέζικα και ο «Πάνθηρας» το ελληνικό. Είμαστε τα δύο σκάφη του ΕΛΑΝ. “Οι Δύο φίλοι” και το τρεχαντήρι. Ανταλλάξαμε πυρά. Εμείς προλάβαμε χτυπώντας πήγαμε πίσω από την νήσο «Πεταλά». Το άλλο το τρεχαντήρι το πιάσανε και το πήγαν στην Κέρκυρα αιχμάλωτο. Εμείς βγήκαμε στο νησί πήραμε τον οπλισμό και πιάσαμε την κορυφή του νησιού. Το σκάφος του χτυπούσαν με κανόνι έως που πήρε φωτιά και κάηκε όλο.\nΞεκουραστήκαμε λίγο, πήραμε άλλο σκάφος από τον Αστακό ιδιοκτησία Αφών Καλούδη το έλεγαν Τάκη.\nΜε αυτό και άλλα πολλά καΐκια περάσαμε πολύ στρατό στο Κεραμιδάκι και στη Νικιάνα της Λευκάδας και σε άλλα ακόμη μέρη της Λευκάδας.\nΤο πρώτο καΐκι που πήγε στην πόλη της Λευκάδας, ήμουν εγώ με τον Τάκη. Πήγα έναν γιατρό και τρεις (3) νοσοκόμες γιατί η πόλη είχε χτυπηθεί με κανόνι από την Περατιά, την χτυπούσε ο ΕΛΑΣ. Από τότε έμεινα στη Λευκάδα στο Λιμεναρχείο έως που παραδώσαμε τα όπλα με τη συμφωνία της Βάρκιζας.\nΠηγή: Εφημερίδα ΙΘΑΚΟΣ, φύλλα 96, 99, Ιούλιος & Οκτώβριος 1988\n← ΠΡΟΣΚΛΗΣΗ 2ης ΣΥΝΕΔΡΙΑΣΗΣ ΔΗΜ. ΣΥΜΒΟΥΛΙΟΥ ΙΘΑΚΗΣ\nMajor & Minor Arts και στη Βόρεια Ιθάκη!!!! →


Τροχαίο στο Survivor: Επιβεβαιώνει ο ΣΚΑΪ - Επίσημη ανακοίνωση | SDNA\nΤροχαίο στο Survivor: Επιβεβαιώνει ο ΣΚΑΪ - Επίσημη ανακοίνωση\n30 Μαρτίου 2017, 17:29\nΤελευταία ανανέωση: 30 Μαρτίου 2017, 17:29\nΤι αναφέρει επισήμως ο ΣΚΑΪ για το τροχαίο στον Άγιο Δομίνικο και τους τραυματίες Ειρήνη Κολιδά και Μάριο Ιωαννίδη;\nSurvivor: «Θα έμενα αμέτοχη, δεν ήταν δικό μου το πρόβλημα»\nΤροχαίο στο Survivor! Ποιοι παίκτες τραυματίστηκαν σοβαρά και ενδέχεται να αποχωρήσουν;\nSurvivor: Μαχητές και Διάσημοι πριν χρόνια! Ποιοι είναι αγνώριστοι;


Προσφορά Brazilian Keratin Treatment!!45€ για μία (1) Επαναστατική Θεραπεία Μαλλιών Brazilian Keratin Treatment για τέλειο Ίσιωμα Και Αναδόμηση, διάρκειας έως και 5 μήνες, στα κομμωτήρια MS Hair στους Αμπελόκηπους (δίπλα στη στάση Μετρό Πανόρμου) και Άνω Πατήσια (δίπλα στη στάση Ηλεκτρικού Άνω Πατήσια). Έκπτωση 61%!! - tsibato\nΔυνατότητα εξαργύρωσης προσφοράς άμεσα με την αγορά του κουπονιού και έως τις 31/07/2022. Η προσφορά ισχύει κάθε Τρίτη-Παρασκευή 09:00-20:00, Σάββατο 08:00-17:00. Εξαιρούνται οι επίσημες αργίες. Το κάθε κουπόνι είναι ατομικό και περιλαμβάνει συγκεκριμένα: ~ Μία (1) Θεραπεία Μαλλιών Brazilian Keratin Treatment (χωρίς ίχνος φορμαλδεΰδης), για Ίσιωμα Και Αναδόμηση. Τα αποτελέσματα είναι άμεσα ορατά, και έχουν διάρκεια έως και 5 μήνες. Για μαλλιά με μήκος κάτω από τον ώμο, επιπλέον επιβάρυνση 10€ που πληρώνεται απευθείας στην επιχείρηση. Τα προϊόντα της θεραπείας Μαλλιών Brazilian Keratin Treatment δεν περιέχουν θεϊκά άλατα ή χλωριούχο νάτριο. Με καταπληκτικό άρωμα, κολλαγόνο, μείγμα κερατίνης και έλαιο Argan προσφέρουν απαλά και μεταξένια μαλλιά. Μοναδική, 100% φυσική μέθοδος με μικρομόρια κερατίνης, χωρίς φορμαλδεΰδη, που αποτελεί την κορυφαία μέθοδο λείανσης και αναδόμησης της τρίχας. Βελτιώνει δραστικά την κατάσταση και την υγεία των μαλλιών, χαρίζοντας λάμψη και μοναδική ενδυνάμωση στη τρίχα. Σας επιτρέπει να διατηρείτε την ελαστικότητα και την πλαστικότητα του styling. Η θεραπεία εφαρμόζεται από έμπειρο και εξειδικευμένο προσωπικό. Ιδανική για όλους τους τύπους μαλλιών και σε όποια κατάσταση κι αν βρίσκονται (βαμμένα, περμανάντ, ανταύγειες, κ.λ.π). Κάθε χρήστης μπορεί να αγοράσει απεριόριστα κουπόνια για ατομική χρήση και υπό μορφή δώρου. Απαιτείται τηλεφωνική επικοινωνία 3 ημέρες νωρίτερα στα τηλέφωνα MS Hair στους Αμπελόκηπους: N. Γεννηματά 2 & Λαρίσης (50 μέτρα από στάση Μετρό Πανόρμου):2106983386, 2106983818. MS Hair στα Άνω Πατήσια: Αγίας Λαύρας 86 & Δημητρακοπούλου (80 μέτρα από στάση Ηλεκτρικού Άνω Πατήσια):2102011055, 2102011018. Η προσφορά ισχύει μόνο με την αγορά του κουπονιού από το Deal Town. Για ακύρωση ή αλλαγή ραντεβού απαιτείται τηλεφωνική επικοινωνία τουλάχιστον 1 ημέρα πριν. Τα ραντεβού κλείνονται πάντα με βάση την διαθεσιμότητα. Τα κουπόνια είναι απαραίτητο να εκτυπωθούν και να προσκομιστούν σε έντυπη μορφή.


Το απόλυτο φιάσκο, που ούτε γέλιο δεν προκαλεί! | Superleague | gazzetta.gr\nΠέμπτη, 24 Μαρτίου 2016 - 13:00\nΤο απόλυτο φιάσκο, που ούτε γέλιο δεν προκαλεί!\nΟ Δήμος Μπουλούκος γράφει για το φιάσκο της συνάντησης των «3» με τον Κοντονή που αποδεικνύει περίτρανα την κατάντια του ελληνικού ποδοσφαίρου!\nΠρέπει να είμαστε η μοναδική χώρα του κόσμου που δεν μπορεί να κανονίσει μία συνάντηση των τεσσάρων ιδιοκτητών των μεγαλύτερων ποδοσφαιρικών ομάδων της χώρας. Την ίδια ώρα που ο Ομπάμπα επισκέπτεται την Κούβα, βάζοντας τέλος στο ψυχροπολεμικό κλίμα που υπήρχε μεταξύ των χωρών εδώ και χρόνια, στην Ελλάδα δεν κάθονται στο ίδιο τραπέζι πέντε άτομα!\nΕίναι τόσο τραγικό το γεγονός που δεν μπορείς καν να αστειευτείς με αυτή την κατάσταση και φυσικά από τη στιγμή που δεν υπάρχει το έδαφος για στοιχειώδη διάλογο, δεν μπορούμε να περιμένουμε καμία λύση στα προβλήματα του ελληνικού ποδοσφαίρου!\nΤο φιάσκο με τη συνάντηση των «τεσσάρων» δίνει νέα ώθηση στην κωμωδία που παίζεται εδώ και καιρό στα ποδοσφαιρικά μας γήπεδα! Αν δεχθούμε την αιτιολόγηση του Ολυμπιακού - που δεν έχω κανένα λόγο να αμφισβητήσω - το μεγαλύτερο μερίδιο ευθύνης έχει η ελληνική δικαιοσύνη που μέσα σε λίγες ημέρες αλλάζει γνώμη για το εάν μπορούσε να παραστεί ο Μαρινάκης στη συνάντηση. Θα μου πείτε εδώ βγήκε εκτός φυλακής ο Ρουπακιάς, στη συνάντηση των «τεσσάρων» δεν θα υπήρχε πρόβλημα;\nΕκτός εάν υπάρχει παρέμβαση, όπως υπονόησε στην ανακοίνωση του ο Ολυμπιακός, η οποία άλλαξε τα δεδομένα την τελευταία στιγμή. Αν ισχύει, όμως, αυτό, πρέπει η φίλαθλη κοινή γνώμη να μάθει ποια παρέμβαση έγινε και από ποιον καθώς είναι αυτονόητο ότι σε δημοκρατικό πολίτευμα δεν νοούνται παρεμβάσεις στη δικαιοσύνη!\nΑπό εκεί και πέρα μεγάλες ευθύνες έχει και ο Υφυπουργός Αθλητισμού που έπρεπε να είχε εξετάσει όλες τις παραμέτρους αυτής της συνάντησης, ειδικά από τη στιγμή που υπάρχει απόφαση για τον Πρόεδρο του Ολυμπιακού, για απαγόρευση ενασχόλησης με το ποδόσφαιρο. Πρώτα βλέπεις εάν μπορεί να γίνει, μετά τσεκάρεις την παρουσία όλων και ακολούθως βγαίνεις και κάνεις ανακοινώσεις...\nΓια να είμαι ειλικρινής, ποτέ δεν περίμενα ότι θα βγει τίποτα από τη συγκεκριμένη συνάντηση. Αλλά ποτέ δεν θα μπορούσα να φανταστώ το φιάσκο στο οποίο καταλήξαμε. Αποδεικνύεται, όμως, ότι το ελληνικό ποδόσφαιρο πάντα βρίσκει τρόπους να μας εκπλήξει! Αρνητικά, όμως...


GP Ουγγαρίας: Νικητής ο Hamilton, στο βάθρο οι Verstappen και Bottas! | Caroto.gr\nΚύρια σελίδα/ΑΡΘΡΑ/ΑΓΩΝΕΣ/GP Ουγγαρίας: Νικητής ο Hamilton, στο βάθρο οι Verstappen και Bottas!\nNίκος Ι. Mαρινόπουλος19 Ιουλίου 2020\nΗ βροχή είχε έναν πρωταγωνιστικό ρόλο πριν καν αρχίσει ο αγώνας αλλάζοντας τα πλάνα των ομάδων. Μεγάλη ατυχία για τον Verstappen ο οποίος πηγαίνοντας να πάρει θέση εκκίνησης χτύπησε το μπροστινό μέρος της Red Bull. Ο Bottas είχε μια πολύ κακή εκκίνηση σε αντίθεση με τις δύο Ferrari και τον Verstappen. Από τους πρώτους γύρους υπήρξε συνωστισμός για αλλαγή ελαστικών σε μέση γόμα όταν ο Hamilton έδειξε από νωρίς πως βρισκόταν σε δικό του αγώνα.\nΟ Gasly ήταν ο πρώτος οδηγός που εγκατέλειψε στον 18ο γύρο όταν ο κινητήρας της Honda άρχισε να καπνίζει. Μέχρι τα μέσα του αγώνα δεν υπήρξε κάτι πολύ σπουδαίο πέρα από όμορφες μάχες ανάμεσα στον Ocon και τον Leclerc ή τον τελευταίο και τον Norris. Πολύ θετική η εμφάνιση των Haas μέχρι το μέσο του αγώνα που επωφελήθηκαν από την πολύ γρήγορη αλλαγή των ελαστικών όταν η πίστα άρχισε να στεγνώνει. Εν τω μεταξύ ο Hamilton είχε ρίξει γύρο στον Leclerc!\n5 RIC 📸#HungarianGP 🇭🇺 #F1 pic.twitter.com/ISIerWT6vq\nΦτάνοντας στα 2/3 του αγώνα, παρά την κακή του εκκίνηση ο Bottas έδειξε σε πόσο καλή κατάσταση είναι και κατάφερε να αναρριχηθεί στο top-3 και πίσω από τον Verstappen. Στον 58ο γύρο έρχεται η απόλυτη ταπείνωση για την Ferrari αφού ο Hamilton έριξε γύρο στον Vettel. Μάλιστα ο Sainz τα έριξε και στον μελλοντικό του team-mate, τον Leclerc!\nTOP 10: 20 LAPS TO GO ⏱#HungarianGP 🇭🇺 #F1 pic.twitter.com/UCGnpOCcrC\nΤο GP της Ουγγαρίας επιβεβαίωσε δύο διαφαινόμενα πράγματα. Την ισχύ που έχει η Mercedes και την αδυναμία που έχει η Ferrari που δεν μπορεί καν να φανεί ανταγωνιστική. Η μόνη ομάδα που θα μπορούσε να κοντράρει κάπως την Mercedes είναι η Red Bull με τον Verstappen. Θετική η εμφάνιση της Racing Point, αναλαμπή για την Renault με τον Ricciardo, πολύ καλή για ένα ακόμη GP και η McLaren.\nΔείτε εδώ την βαθμολογία στο πρωτάθλημα μετά από τρια Gran Prix. Επόμενος αγώνας στις 2 Αυγούστου στην Βρετανία και στο Silverstone (αγώνας στις 17:10).\nF1 Formula 1 GP Ουγγαρίας Φόρμουλα 1


EL - Άλλο επίπεδο! Τι αγγαρεία βάζουν σε όσους παραβιάζουν τα μέτρα κορωνοϊού στην Ινδονησία;\nΆλλο επίπεδο! Τι αγγαρεία βάζουν σε όσους παραβιάζουν τα μέτρα κορωνοϊού στην Ινδονησία;\nΣτην Τζακάρτα πέρασαν σε άλλο επίπεδο την τιμωρία για όσους παραβιάζουν τα μέτρα κοινωνικής αποστασιοποίησης λόγω του κορωνοϊού.\nnewsit / photo unsplash\nPrevΠροηγούμενο ΆρθροΤο δέμα από την Αθήνα είχε… κοκαΐνη – Συνελήφθη ζευγάρι Κερκυραίων στα ΚΤΕΛ\nΕπόμενο ΆρθροΦρούτα και αδυνάτισμα: Όσα πρέπει να ξέρετε για να πετύχει η δίαιταNext


Επεισόδιο 3ο:Αναζητώντας τις καλύτερες ελληνικές σουίτες: Penthouse Corner Suite στο Les Lazaristes της Θεσσαλονίκης\nΚυριακή, 26 Σεπτέμβριος 2021 01:19\nΑναζητώντας τις καλύτερες ελληνικές σουίτες: Penthouse Corner Suite στο Les Lazaristes της Θεσσαλονίκης\n22 Μάρτιος 2006, 00:00\nΟ Μορφέας παίρνει τον ύπνο του στην Penthouse Corner Suite του Les Lazaristes Θεσσαλονίκης\nΌταν το 2004 άνοιξε το στιλάτο Les Lazaristes σε μια παλιά καπναποθήκη της Θεσσαλονίκης, η πόλη απέκτησε ένα ξενοδοχειακό κόσμημα. Μονάδα φιλοξενίας αφιερωμένη στις τέχνες και θερμός υποστηρικτής των πολιτιστικών δραστηριοτήτων που αναπτύσσονται στη γειτονική Μονή Λαζαριστών, το Lazaristes καθιερώθηκε αμέσως ως ένα από τα τέσσερα καλύτερα ξενοδοχεία της συμπρωτεύουσας.\nΛόγω μεγέθους, το Lazaristes δεν διαθέτει τις εγκαταστάσεις των μεγαλύτερων ξενοδοχείων όπως εσωτερική πισίνα, spa και γυμναστήριο, ωστόσο οι δημιουργοί του αντιμετώπισαν αυτές τις ελλείψεις με διάφορες έξυπνες λύσεις. Πολλές από αυτές τις λύσεις βρίσκουμε στις σουίτες, με πιο εντυπωσιακή την Penthouse Corner Suite του πέμπτου ορόφου που από μόνη της αποτελεί ένα privé spa.\nΑυτή η σουίτα των 65 τετραγωνικών μέτρων κερδίζει αμέσως τις εντυπώσεις χάρη στο καλό γούστο και το sex appeal της. Το μικρό καθιστικό έχει επιπλωθεί με λιτό και συνάμα καλόγουστο τρόπο, με τον έναν τοίχο να έχει καλυφθεί με καθρέπτες. Το μάτι πέφτει καταρχήν στον προβολέα, ο οποίος τοποθετημένος πάνω σε ψηλό τρίποδα φωτίζει με υποβλητικό τρόπο το δωμάτιο. Σχεδόν μέχρι το ταβάνι φτάνει ο γερμένος σε μια γωνία καθρέπτης με δερμάτινο κάδρο, μπροστά στον οποίο βρίσκεται το γραφείο με το ασύρματο τηλέφωνο, αλλά χωρίς μια εύκολα προσβάσιμη πρίζα για το laptop. Απέναντι από την τηλεόραση βρίσκεται ένα άνετο ανάκλιντρο και ένα αντίγραφο πίνακα από την περίφημη συλλογή Κωστάκη. Αντίγραφα έργων της ίδιας συλλογής χρησίμευσαν επίσης για να ντύσουν το εντυπωσιακό παραβάν που βρίσκεται στο κυρίως δωμάτιο της σουίτας και το οποίο απομονώνει το χώρο με το διπλό στιλάτο νιπτήρα από το υπόλοιπο δωμάτιο.\nΤο ξύλινο πάτωμα και τα χειροποίητα χαλιά προσθέτουν ζεστασιά στο ευρύχωρο υπνοδωμάτιο, το οποίο απλώνεται σε δύο επίπεδα. Στο πρώτο επίπεδο είναι η ντουλάπα και οι νιπτήρες με το μεγάλο καθρέπτη. Σε δύο ξεχωριστές καμπίνες κρύβεται το ντους και το WC. Η καμπίνα του ντους (χωράει άνετα δεύτερο, ακόμη και τρίτο άτομο) χρησιμεύει και σαν χαμάμ χάρη στο εγκατεστημένο σύστημα ατμόλουτρου.\nΑυτό, πάντως, που προάγει ιδιαίτερα τον αισθησιασμό μεταξύ των ενοίκων της σουίτας είναι η βυθισμένη στο πάτωμα ευρύχωρη μπανιέρα με το υδρομασάζ που βρίσκεται στο επάνω επίπεδο του δωματίου δίπλα ακριβώς στο μεγάλο κρεβάτι με το βελούδινο ριχτάρι. Δίνοντας σημασία στη λεπτομέρεια, οι δημιουργοί του Lazaristes έβαλαν γύρω από τη μπανιέρα μικρά κεριά και προσφέρουν διάφορα άλατα και έλαια μπάνιου του οίκου Hermes για να δημιουργήσουν ένα ρομαντικό σκηνικό, το οποίο συμπληρώνει η μουσική από το στερεοφωνικό καθώς και η σαμπάνια ή το fondue σοκολάτας, που μπορεί ανά πάσα στιγμή να παραγγελθεί μέσω room service.\nΗ σουίτα προάγει εκτός από τις σαρκικές και τις πνευματικές απολαύσεις, προσφέροντας αφενός μιαν εξαιρετική θέα στη διπλανή Μονή Λαζαριστών, ένα από τα σημαντικότερα πολιτιστικά κέντρα της χώρας, και αφετέρου μια μικρή βιβλιοθήκη με βιβλία τέχνης και ιστορίας. Οι περσίδες που καλύπτουν τα μεγάλα παράθυρα ανοιγοκλείνουν με τηλεκοντρόλ.\nΗ σουίτα προσφέρεται για cocooning ιδίως κατά τους κρύους μήνες του χρόνου (δεν διαθέτει μπαλκόνι), με το μεγάλο ντιβάνι – το παραδοσιακό «μιντέρι» – κάτω από το παράθυρο και μια δεύτερη τηλεοπτική συσκευή επίπεδης οθόνης να παρασέρνουν τους ενοίκους σε ρεμβασμό. Κοιμηθήκαμε εξαιρετικά στο μεγάλο king-size κρεβάτι με το σκληρό στρώμα. Τα έξυπνα σχεδιασμένα φωτάκια ανάγνωσης επιτρέπουν το διάβασμα στο κρεβάτι χωρίς να ενοχλείται το έτερον ήμισυ.\nΚατά την άφιξή μας μάς υποδέχθηκαν στη σουίτα με παραδοσιακό κέρασμα – ένα καραφάκι ούζο και λουκούμια – ενώ το βράδυ προσφέρονται ολόφρεσκες πραλίνες.\nΘα μπορούσε να βελτιωθεί…\n… το κέρασμα, το οποίο μοιάζει μάλλον φτωχό για το επίπεδο της πολυτέλειας που προσφέρει αυτή η σουίτα. Μας έλειψε ένα μεγάλο μπουκάλι με μεταλλικό νερό και ένα καλάθι με φρούτα, τα οποία είναι πλέον μια συνηθισμένη παροχή σε πολλά ξενοδοχεία. Επίσης θα ταίριαζε στη φιλοσοφία της σουίτας ένα DVD player, η δε ρεσεψιόν θα μπορούσε να διαθέτει μια συλλογή από CD και DVD προς χρήση των πελατών.\nΤο Lazaristes διαθέτει και άλλες ενδιαφέρουσες σουίτες, όπως τις δύο Athletic Suites. Η μία έχει στο μικρό σαλόνι ένα ποδήλατο, ένα πολυμηχάνημα εκγύμνασης και ένα κρεβάτι για μασάζ, στο δε μπάνιο υπάρχει ένα μικρό χαμάμ. Συνδεδεμένη με ενδιάμεση πόρτα είναι η ετέρα αθλητική σουίτα με διάδρομο για jogging και δική της σάουνα. Η μεγαλύτερη σουίτα του ξενοδοχείου είναι το Presidential Apartment των 180 τ.μ. με τρεις κρεβατοκάμαρες.\nΤις προσεχείς εβδομάδες αναμένεται να λειτουργήσουν και οι Business Suites. Αυτές θα διαθέτουν, μεταξύ άλλων, μια πλήρως εξοπλισμένη θέση εργασίας με ηλεκτρονικό υπολογιστή, συσκευή φαξ, απευθείας τηλεφωνική γραμμή καθώς και δωρεάν πρόσβαση στο Internet.\nΤο πέντε αστέρων Lazaristes βρίσκεται στη Σταυρούπολη της Θεσσαλονίκης και διαθέτει συνολικά 74 δωμάτια και σουίτες. Κάθε όροφος του ξενοδοχείου είναι αφιερωμένος σε μια από τις τέχνες. Π.χ. στο ισόγειο υμνείται ο χορός μέσα από μια εξαιρετική συλλογή φωτογραφιών γνωστών μπαλέτων, το δε εστιατόριο φέρει την εύλογη ονομασία «Fred & Ginger». Όλο το κτίριο αποτελεί μια σπονδή στο καλό γούστο, με μια εξαιρετική μοντέρνα διακόσμηση και διακριτική παρουσία πολυτέλειας και υψηλής τεχνολογίας. Τα στάνταρ δωμάτια είναι τα πιο καλαίσθητα και άνετα που υπάρχουν στην πόλη. Επίσης διαθέτει εξωτερική πισίνα και πανέμορφες αίθουσες εκδηλώσεων με φυσικό φως. Εκτός από το εστιατόριο λειτουργεί το piano lounge, το cigar bar καθώς και το μπαρ της πισίνας.\nTo Lazaristes αποτέλεσε το πρώτο ξενοδοχείο μιας μικρής αλυσίδας με την επωνυμία Domotel (www.domotel.gr), στην οποία επίσης ανήκει το Ξενία Βόλου και η Aρνη στην Καρδίτσα.\nΑξιολόγηση της Penthouse Corner Suite στο Les Lazaristes της Θεσσαλονίκης από τον Μορφέα (με άριστα το 10):\nΤιμή διανυκτέρευσης στην Penthouse Corner Suite: 1.200 Ευρώ\nΕιδήσεις: 52854 | Στήλες: 3251 | Η σελίδα αποδόθηκε σε 0.2354 δευτερόλεπτα


ΠΟΕΔΗΝ: Δεν τρώμε σανό! Συγκέντρωση στο υπουργείο Οικονομικών - Ειδήσεις\nNewsit / Ελλάδα / ΠΟΕΔΗΝ: Δεν τρώμε σανό! Συγκέντρωση στο υπουργείο Οικονομικών\nΔημοσιεύθηκε: 22/11/2018 07:45\nΕΝΗΜΕΡΩΘΗΚΕ: 22/11/2018 07:56\nΤα μέλη της ΠΟΕΔΗΝ, έχουν απλώσει ένα μεγάλο μαύρο πανό έξω από το κτίριο του υπουργείου Οικονομικών σε μια συμβολική κίνηση για την υποχρηματοδότηση στα νοσοκομεία, με αφορμή τον προϋπολογισμό που κατατέθηκε στην Βουλή.\nΤα μέλη της ΠΟΕΔΗΝ μιλούν για δαπάνες και κονδύλια στον κλάδο της υγείας που είναι στα ίδια περίπου επίπεδα λιτότητας με την περυσινή περίοδο .\nΓια αυτό τον λόγο έχουν ρίξει σανό μπροστά από το μαύρο πανό σε μια συμβολική κίνηση, όπως δήλωσε ο πρόεδρος της ΠΟΕΔΗΝ Μιχάλης Γιαννάκος, προκειμένου «οι εργαζόμενοι στα δημόσια νοσοκομεία μα καταδείξουν ότι δεν τρώνε σανό για να πιστέψουν ότι βγήκαν από τα μνημόνια». Επίσης έχουν κρεμάσει ζώνες πάνω από το μαύρο πανό θέλοντας με αυτό τον τρόπο να δείξουν ότι οι εργαζόμενοι στην δημόσια υγεία καλούνται για μια ακόμη χρόνια να σφίξουν το ζωνάρι με βάση το νέο προϋπολογισμό της κυβέρνησης.


ΚΙΝΗΜΑ ΔΗΜΟΚΡΑΤΩΝ ΣΟΣΙΑΛΙΣΤΩΝ | το Αγρίνιο χωρίς σύννεφα\nΑρχείο ετικέτας ΚΙΝΗΜΑ ΔΗΜΟΚΡΑΤΩΝ ΣΟΣΙΑΛΙΣΤΩΝ\nΑντικείμενο της ομιλίας του κ. Ελενόπουλου, ήταν οι τρέχουσες και ραγδαίες πολιτικές εξελίξεις, οι θέσεις του Κινήματος για την διαπραγμάτευση κλπ. Συνέχεια ανάγνωσης Ομιλία Γ. Ελενόπουλου στο Αγρίνιο →\nΕισηγητής στην εκδήλωση ήταν ο πρώην υπουργός και εκπρόσωπος τύπου του Κινήματος Γιώργος Πεταλωτής. Συνέχεια ανάγνωσης Συνεδρίαση Δημοτικής Ομάδας Πρωτοβουλίας Κινήματος Δημοκρατών Σοσιαλιστών Δήμου Αγρινίου →\nΔημοτική Ολομέλεια του Κινήματος Δημοκρατών Σοσιαλιστών του Δήμου Αγρινίου θα πραγματοποιηθεί την Παρασκευή 20 Μαρτίου στις 18:30 στο ξενοδοχείο Imperial.\nΣτο πλαίσιο της συνεδρίασης θα συζητηθούν οργανωτικά θέματα του Κινήματος στην περιοχή καθώς και οι τρέχουσες πολιτικές εξελίξεις.\nΤην εκδήλωση προλόγισε και συντόνισε η μηχανικός και φίλη του Κινήματος Μαρίζα Κωτσαρέλη. Συνέχεια ανάγνωσης Αισιοδοξία στο ΚΙΝΗΜΑ →\nΕκδηλώσεις σε Μεσολόγγι και Αγρίνιο από το ΚΙΝΗΜΑ\nΗ αντίστοιχη εκδήλωση στο Αγρίνιο, θα πραγματοποιηθεί την Πέμπτη 22 Ιανουαρίου στις 7:30 μ.μ. στο Παπαστράτειο Μέγαρο της Γ.Ε.Α.\nΑγρίνιοΕκλογές 2015ΚΙΝΗΜΑ ΔΗΜΟΚΡΑΤΩΝ ΣΟΣΙΑΛΙΣΤΩΝΜεσολόγγι\nΑποσπάσματα από την ομιλία του υποψηφίου Βουλευτού στη Β΄ Αθηνών Θάνου Μωραΐτη στο Ξενοδοχείο «Τιτάνια» της Αθήνας.\nΕκλογές 2015ΚΙΝΗΜΑ ΔΗΜΟΚΡΑΤΩΝ ΣΟΣΙΑΛΙΣΤΩΝΜωραΐτης


Αγανακτισμένη με τα ΜΜΜ στην Κύπρο\nΠολλές φορές σκεφτόμουν να γράψω γι' αυτό το θέμα και μετά έλεγα ας δώσω μια ευκαιρία ακόμα. Αλλά σήμερα, μετά από μια εμπειρία που είχα στο λεωφορείο ήθελα να το μοιραστώ μαζί σας, γιατί πιστεύω κάποια στιγμή πρέπει να ξυπνήσουμε και να αντιδράσουμε.\nΌπως είναι γνωστό στην Κύπρο πρέπει να βάλεις άδεια να έχεις το δικό σου αυτοκίνητο για να μπορείς να πηγαίνεις όπου θες, όποτε θες και την ώρα που θες. Εγώ επειδή τώρα γύρισα Κύπρο και κάνω μαθήματα δεν έχω βγάλει ακόμη άδεια, έτσι παίρνω το λεωφορείο για να πάω στην δουλειά μου. Υπήρξαν φορές που περίμενα 1 ώρα και περισσότερο να έρθει το λεωφορείο, κάποιες φορές δεν περνούσε έτσι αναγκαζόμουνα να πάρω ταξί, για να μην πολυλογώ δούλευα για να τα δίνω στο ταξί.\nΣήμερα λοιπόν με το που μπήκαμε στο λεωφορείο υπήρχε έλεγχος, έδωσα την κάρτα μου όλα καλά. Μετά από πίσω μου πέρασε ένας ηλικιωμένος κύριος, που πολλές φορές έτυχε να τον δω εκεί στην στάση να περιμένει μαζί μου. Ο κύριος με την κάρτα κοινωνικών ασφαλίσεων την μπλε όπως μου έχουν αναφέρει δικαιούται έκπτωση στο εισιτήριο, ξέχασε να την φέρει μαζί του. Άλλες φορές όπως ανάφερε τον άφηναν να περάσει και χωρίς την κάρτα και του έκαναν την έκπτωση κανονικά, ενώ σήμερα επειδή υπήρχε έλεγχος δεν του έκοβαν το συγκεκριμένο εισιτήριο.\nΚαι το ερώτημα μου είναι, γιατί κύριοι αφού θέλετε να είστε σωστοί άλλες φορές το δεχτήκατε και δεν υπήρχαν κάμερες; Αφού κύριοι θέλετε να φαίνεστε σωστοί να τηρείτε εσείς πρώτα τους κανόνες και μετά να απαιτείτε να τους τηρήσουν και οι γύρω σας. Δεν γίνετε να μιλάς στον άλλο ενώ είναι υποχρεωτική η μάσκα και να την βάζεις μέχρι την μύτη, ενώ ο ίδιος ζητάς από τον άλλο να είναι σωστός, δεν γίνεται να μην τηρείς τα σωστά ωράρια των λεωφορείων.\nΕδώ θέλω να απευθυνθώ και στο Υπουργείο μεταφορών. Ένα μεγάλο πρόβλημα στην Κύπρο αποτελούν τα ατυχήματα /δυστυχήματα στον αυτοκινητόδρομο και η κίνηση. Ας το αντιμετωπίσουμε, η Κύπρος αν μόνο λεωφορεία μπορεί να προσφέρει αυτή την στιγμή να τηρούνται τα σωστά μέτρα και ωράρια, να γίνουν κατάλληλες στάσεις λεωφορείων. Έτσι να δείτε ότι σιγά σιγά θα αυξάνεται και η χρήση τους και ευελπιστώ να μειωθούν και τα πιο πάνω προβλήματα.\nΣυμβουλές για να ανεβάσετε τους followers σας\nInterview with an actress Stephanie Rojas\nRead books and be more open-minded and creative\n@ 2019 by Andrea Charalambous.